Päivän elokuvat: Young Frankenstein (1974, Mel Blrooks) ja The Lord of the Rings - The Fellowship of the Ring - Special Extended Edition (2001, Peter Jackson)\nKuukausi vaihtui ja uusi Visa-kausi alkoi. Ja sitähän piti juhlistaa. Lounastreffit Jaakon, Hakkiksen ja Loposten kanssa jatkuivat Anttilan DVD-osastolla, jolta mukaan päätyi The Lord of the Rings - The Fellowship of the Ring - Special Extended Edition, elikä se kauan kaipailemani neljän levyn painos. Jaakko sai spontaanina syntymäpäivälahjana Universalin hirviöelokuvakokoelman, joka minunkin piti hankkia, mutta niillä ryökäleillä ei ollut hyllyssä kuin yksi laatikko, joten se päätyi Jaakolle. Oma pitänee hankkia jostain toisesta Anttilasta, tai sitten odottaa, että tunneliin saadaan taas lisää tavaraa. Matka jatkui kotosalle, ja siellä keskustelu velloi Bollywoodin parissa.\nJa kun se kerran tuli ostettua, niin pitihän se katsoa. Kolme ja puoli tuntia. Elokuva on juuri niin hyvä kuin muistinkin. Uudet ja laajennetut kohtaukset on asetettu elokuvaan sujuvasti ja ne lissäävät juuri sopivasti syvyyttä hahmoihin ja mytologiaan elokuvan takana. Ai että. Sanat eivät juuri nyt riitä.\nPari pikku detaljia pitää mainita, kuten hämmennykseni siitä, että elokuvan lopputekstit olivat 26 minuuttia pitkät, joista reilut 19 minuuttia oli käytetty Lord of the Rings Official Fan Clubin Charter-jäsenten luettelemiseen. Nimiä oli luultavasti tuhansia. Jos nämä olisi näytetty teatteriversiossa, niin tuskin hurjinkaan hardcore-lopputekstifanaatikko olisi pysynyt paikallaan loppuun saakka. Toinen hauska yksityiskohta oli, että tällä kertaa pääsiäismuna on oikein osuva termi. Jack Black on nerokas. Kannattaa etsiä ensimmäisen levyn kohtausvalikosta.\nKuukausi on tosiaan vaihtunut ja Googlettajat nostavat pieniä päitään internetin sammalikosta.\nJari Sillanpää free mp3: epäilen vakaasti, että tämä on se sama hakija, joka kirjoitti Googleen myös mummojen kuvia.\nTiernapojat olen minä: persoonallisuuden jakautuminen on vakava mielenhäiriö. Niin paljon kuin haluaisin taskupsykiatria esittää, suosittelen ammattiauttajalle hakeutumista.\nPahoinpitelyn etiikka: jos molemmat suostuvat siihen, niin se ei ole pahoinpitelyä, jos molemmat eivät suostu, se on rikos. Se onko etiikalla ja lailla mitään tekemistä keskenään on tietenkin eri asia, mutta noin yleisluontoisesti toisten ihmisten mukiloiminen fyysisesti tai henkisesti on ikävien ihmisten hommaa, ja minun päiväkirjaani eivät ikävät ihmiset lue.\nJa kaikki tämä tänään. Kello ei ole vielä yhtätoistakaan.\nValokuvasivuille päätyi myös lisää satoa tämän vuoden Ropeconista: kesäinen kuva Centauri-pariskunnasta. B5-sellaisesta.\nKun paska osuu tuulettimeen, niin se osuu voimalla ja leviää kaikille seinille värjäten ne sinapinruskeiksi.\nHarva asia disorientoi samalla tavalla kellon ympäri pyörähtäneen työpäivän jälkeen kuin väärästä suunnasta tuleva metro. Joihinkin asioihin vain on tottunut luottamaan. Huomenna voisi nukkua hieman pitempään kuin kolmeen viikkoon arkipäivinä.\nI am sending you this serious business offer in hope that you'll take it seriously, because this IS a serious offer. Jepjep.\nMarraskuun puhelinlaskuni oli alle kolmannes normaalista. Tämä antanee osuvan kuvan marraskuustani.\nPäivän musiikkihetki: eilen tutkiessani Rammsteinin tietoja AllMusicGuidesta, kiinnitin huomioni tarjottuihin vaihtoehtoihin. Jos halusi tyylisuunnaltaan - ja lainaan nyt suoraan - "more sober, arranged" bändiä, niin ensimmäinen ehdotus oli Sex Pistols. Harvassa yhteydessä olen nuo sanat kyseiseen bändiin nähnyt yhdistettävän.\nPäivän elokuva: My Fair Lady (1964, George Cukor)\n39. Classic Nite ja vuorossa oli Audrey Hepburn -musikaali My Fair Lady. Huolimatta enemmän kuin hieman tunkkaisesta maailmankuvastaan, elokuvassa oli niin paljon hyvää, että nautin siitä melkoisen paljon. Dialogi oli kerrassaan mainiota ja Hepburn ja Rex Harrison pääosissa loistivat, vaikka heidän hahmonsa olivatkin monin tavoin vastenmielisiä. Tämä oli taas elokuvia, jotka ovat tähän asti vältelleet minua, mutta olen ylenmäärin tyytyväinen, että sekin tuli nyt nähtyä.\nPäivän sana: yö-kermakko\nPäivän elokuva: Mississippi Burning (1988, Alan Parker)\nTänään puhutaankin mobiililaitteista, pornografiasta ja juustonaksuista, eikä välttämättä siinä järjestyksessä.\nUutinen on jo vanha ja aihetta on muutamassa blogissakin sivuttu, mutta tänään Hesarin verkkoliite uutisoi maksuttoman pornon lopettamisesta HTV:n verkossa. Harvoin näkee samanlaisia kaksinaismoralismin kukkasia, kuin HTV:n päätös. Samaan kellonaikaan maksullisella Canal+:lla ja TV1000:lla näytetään aivan yhtä roisia pornoa kuin ATV:llä, mutta edellä mainituilla kanavilla on enemmän rahaa kuin ATV:llä ja ilmainen porno varmasti syö suurten kanavien katsojia.\nYritin tähän väliin kirjoittaa jotain siitä hämmennyksestä, joka aina valtaa, kun verrataan väkivalta- ja eroottisen viihteen hyväksyttävyyttä, mutta siitä aiheesta lienee jo kaikki relevantti lausuttu. Se mikä tuossa Hesarin artikkelissa sen sijaan on hälyyttävää, on lause, jossa kerrotaan MoonTV:n saavan samanlaisia terveisiä Pornostara-ohjelmansa vuoksi. Se, että hardcore-pornoelokuvia yritetään sensuroida, tai siirtää maksullisille kanaville, on vielä jotenkin ymmerrettävissä, vaikkei hyväksyttävissä, mutta se, että laadukkaalle makasiini-ohjelmalle ollaan tekemässä samaa, keittää minulla yli. Pornostara on siitä tärkeä ohjelma, että se on niitä harvoja foorumeja mediassa, jossa tavalliselle kansalle on esitetty perusheteropornon ohella myös sellaisia seksuaalisia alakulttuureja, joihin he eivät muutoin ikipäivänä törmäisi. Ja kaikki on aina esitetty positiivisella huumorilla ryyditettynä, ilman pienintäkään tuomitsevuutta. Ohjelma, joka on ollut suvaitsevaisuuden airut, on jäämässä suvaitsemattomuuden jalkoihin. Jos tällainen journalismi yritetän siivota pois (täysin perusteettoman) moraalisen ylemmyydentunteen voimalla, niin en usko meneväni liian pitkälle, kun sanon, että vaarassa ovat tärkeimmät vapautemme. Ajatelkaapa asiaa.\nTähän väliin on pakko asettaa ajatuspaussi, ennenkuin siirrymme kevyempiin aheisiin. If you tolerate this... ja niin pos päin.\nJuustonaksut ovat varmasti paholaisen keksintö. Ne maistuvat vastenmieliselle, en edes ryhdy kuvailemaan sitä tahmeata, kullankeltaista tahnaa, joka niistä jää sormiin, kun ne yrittää nuolla puhtaaksi. Joku tuo niitä aina Classiciin ja niistä jää suurin osa syömättä ja ne odottavat minua salakavalina keittiön pöydällä ja onhan niitä pakko napsia, kun ne siinä ovat kiusakseen asettamassa. Kaikesta vastenmielisyydestään riippumatta niihin tulee pakottava himo. Ne on aivan pakko syödä loppuun.\nSain sitten viimein käsiini Nokian 7650:n, jonka parissa tulen varmaankin viihtymään työasioissa toisenkin tovin. Ensimmäiseksi otin kuitenkin asiakseni muuntaa puhelimen digikameran myös videokuvaa kaappaavaksi. Ikävä kyllä törmäsin toimissani kuitenkin vastoinkäymisiin, jotka ratkeavat vasta pitkän viikonlopun jälkeen. Kirjoittelen alkuviikosta varmaankin lisää aiheesta. Digikamera on ollut ahkerassa testikäytössä ja niistäkin kuvista jotkut saattavat vielä päätyä netin puolelle.\nKotimatkalla oli pakko poiketa Anttilaan, ja kas, sinne oli kuin olikin ilmestynyt lisää Universalin monsteriboksia ja pitihän se sitten hankkia. Kahdeksan klassista hirviöelokuvaa, joilla varmasti tulen sivistämään Classic-vieraitani tulevina kuukausina.\nIllan elokuvaksi päätyi Alan Parkerin Mississippi Burning, jota en aieemin ollutkaan nähnyt, mutta jonka nappasin hyvien näyttelijöiden vuoksi. Eivätkä Gene Hackman, Willem Dafoe, Frances McDormand, Brad Dourif ja monesta erinomaisesta sivuroolistaan tunnettu Michael Rooker pettäneetkään. Lisäksi kun elokuvassa oli tiukka käsis, osaava ohjaus ja vielä tärkeä aihe, niin lopputulos oli kerrassaan erinomainen. Kolmen K:n supermarket-miesten viha oli kerrassaan vastenmielistä.\nPäivän elokuva: Star Trek - The Motion Picture - Extended Director's Edition (1979, Robert Wise)\nMiten onkin niin, että juuri kun kaikki tuntuu olevan hyvin, niin apatia ja ahdistus nostavat ilkeitä päitään? Kai se on vastareaktio.\nTänään katsottiin sitten Trek-elokuvista tylsin ja siksipä heikoin. Jopa muuten niin abysmaalinen viides elokuva sisältää runsain määrin huumoria, ja on siksi minun kirjoissani parempi kuin Star Trek - The Emotionless Picture, niin kuin sitä ennen muinoin oli tapana kutsua. Tämän elokuvan hyvät puolet ovat kiistattomat: suhteellisen vahva science fiction -juoni, kymmenen vuoden odotuksen (69->79) antamien paineiden valossa pömpöösiyden ymmärtää ja sitä osaa jopa kunnioittaa. Mutta silti: missä on alkuperäistä sarjaan niin oleellisena osana kuulunut huumori, missä on seikkailu? Eeppistä ihmiskunnan evoluutiota on kyllä, mutta minä kaipaan sellaista maanläheisempää seikkailua, joka oli aina yksi Kirkin, Spockin ja kumppaneiden mukaansatempaavimpia puolia. Tilalle ovat tulleet pitkät efektiajot ja typerryttävät puolilähikuvat miehistön jäsenistä katsomassa näitä efektejä. Ja niitä on tämän ohjaajan version myötä vain lisätty. Ei näin. Sanoinko jo, että huumoria ja seikkailua lisää. Ei liene yllätys, että suosikkini Trek-elokuvien sarjassa on neljäs osa The Voyage Home. Kakkoslevyn ekstrat ovat kyllä herkkuja täynnä, siitä plussaa. Tässä kuussa pitäisi postiluukusta kolahtaa Wrath of Khanin tuplalevy ja mikäli Trek-elokuvien pariton-heikko-parillinen-hieno-trendi pitää edelleen kutinsa, niin kymmenenneltä, Nemesis-elokuvalta on lupa odottaa paljon. Trailerit ovat ainakin luvanneet vauhtia.\nAntropologien pikkujoulut. Hilpeää höpinää.\nKahvikutsut mummin luona. Kiitos enoni, taloudessamme asustaa tätä nykyä neljä uutta karvalakkia.\nFirefly senkuin jatuu mielenkiintoisena. Yhdeksänteen jaksoon oli ympätty lesbianismia, silmitöntä väkivaltaa, aseistettuja pimuja, John Woo -hidastuksia ja älyttömän hauskaa läppää. Ja tämä on siis sarja, jonka FOX haluaa lopettaa, koska se ei saavuttanut ensimmäisellä alle kymmenellä jaksollaan tarpeeksi katsojia. Ja tämä siis sarjalta, jonka taustalla on isompi juoni, joka ei kymmenessä jaksossa ehtinyt edes kunnolla käynnistyä. Kummallista, ettei hyvälle scifille löydy katselijoita jenkeissä. Tietysti FOX olisi voinut asettaa hieman luottamustaan Joss Whedonin kyvyille tv-viihteen parissa. Buffyn ja Angelin kaltaisia älykkäitä hittisarjoja ei aivan tyhjästä nyhjästä. Se luottamus olisi luultavasti palkittu parin vuoden päästä järjettömän suurella oheistuotebisneksellä ja kaikella muulla, josta tv-yhtiöt oikeasti rahaa tahkoavat, mutta eihän sellainen FOXille kelpaa. Eivätpä tosin ole SciFi ja ShowTimekaan juurikaan fiksumpia olleet, joskin viimeiset uutiset kertovat, että maaliskuussa saataisiin lisää Jeremiahia.\nPäivän elokuva: Hot Shots! (1991, Jim Abrhahams)\nHetken jo ehdin kuvitella, että Hinku piti kiinni lupauksestaan ja toimitti sitä trafiikkia, mutta taisikin olla niin, että kirjoitukseni Pornostara-ohjelman kohtalosta rekisteröityi SoneraPlazan hakukoneeseen ja nyt sieltäpäin on tullut eilen ja tänään jo yli 50 ihmistä hakemaan pornoa.\nHTV:n korkean moraalin ristiretkestä tuli sitten mieleeni, että mitenköhän käy MTV3:n sisarkanavan SubTV:n lauantai-illan seksimakasiiniohjelmien. Nakuillaan sielläkin. Ja esitetään kaikenlaisia perversioita, joista yksinkertaiset ja paremmasta ymmärtämättömät kansalaiset saattaisivat ottaa oppia ja vapautua seksuaalisesti. Voi kuitenkin olla, että Alman Meeedioilla on hieman enemmän painoarvoa (lue: pätäkkää) kuin pienillä kilpailijoillaan, ja muutoksia Subin ohjelmnaan ei olisikaan tulossa. Jotain hyvää sentään.\nJaana-Mari oli koko illan Juhanan uuden lyhytelokuvan kuvauksissa, joten illan elokuvaksi piti valita jokin lyhyt ja kevyt pätkä. Näillä kriteereillä päädyimme huumoripläjäykseen nimeltä Hot Shots!. ZAZ-huumorilla on aina ollut lämmin paikka minun konepeltini alla ja kyllä tämä Jim Abrahamsin, trion jo hajottua, yksinkin ohjaama lentosotaparodia kirvoitti vieläkin muutamat hyvät naurut. Omassa hömppähuumori/elokuvaparodia-genressään elokuva oli kaikin puolin hauska ja pätevä.\nSpencer Tunickin Helsingin kuvat ovat valmistuneet ja loppuviikosta niitä saisi sitten hakea. Uskon, että kuvat ovat taiteellisesti ja teknisesti onnistuneita. Nyt enää jännitetään minkä kuvan herra Tunick on valinnut mallijoukolleen jaettavaksi. Ja tietenkin sitä näymmekö me prominentisti kuvan etualalla, kuten mahdollisesti on, jos Havis Amanda -kuva valittiin, sen verran kameran eteen parkkeerasimme. On kiva saada kuva muistoksi, mutta kaikkein mieluiten näkisin Tunickin kuvat jättisuurennoksina Kaupungin Taidemuseon seinällä. Wink-wink-nudge-nudge.\nJoskus tulevan aamuyön aikana menee myös 5000 kävijän raja rikki. Se on varsin kivasti hieman päälle neljässä kuukaudessa, tai oikeastaan kahdessa ja puolessa kuukaudessa, sillä sitä ennen lukijoita kävi joku hassu pari sataa. Kiva kun kävitte, tulkaa toistekin.\nJoskus minäkin unohdan asioita, jopa elokuvia. Kuun ensimmmäisenä päivänä tuli katsottua sen LOTR:in lisäksi Mel Brooksin 70-luvun klassikko Young Frankenstein. Eilen mainittuja Zucker-Abrahams-Zucker-elokuvia pehmeämpi paikka minulla on varattuna Brooksin huumorille. Ei sillä, että Young Frankensteinista pitämistä pitäisi mitenkään häpeillä. Se on tarkkaan harkittu, kauniisti rakennettu ja perinteitä kunnioittava komedia, joka on täynnänsä kertakaikkisen hersyvää huumoria. Brooksia parhaimmillaan.\nJäin sitten kuitenkin miettimään Mel Brooksin filmografiaa. Alkupään elokuvista Young Frankenstein, The Producers ja Blazing Saddles ovat kirkkaita helmiä. Hitchcock-parodia High Anxiety ja Spaceballs (joka liippaa scifiparodiana niin läheltä rakkaimpia harrasteitani, etten ole koskaan osannut suhtautua objektiivisesti kyseiseen elokuvaan, vaan rakastanut sitä täydestä sydämestäni kaikkine puutteineen ja nähden sen niin usein, että osaan dialogin lähes ulkoa) ovat molemmat hulvattomia komedioita. Silent Moviesta minulla on vain hämärä mielikuva, History of the World, part I on melko rikkonainen, mutta pitää sisällään paljon hyvää, Robin Hood: Men in Tights on korkeintaan keskinkertainen ja Life Stinks sekä Dracula: Dead and Loving It aivan jalkasieniä. Muistan vieläkin hykerrelleeni kun sain Draculan ensi kertaa käsiini: "Mel Brooksin vampyyri-elokuva! Miten tämä voisi olla jotain muuta kuin loistava?" Valitettavasti elokuvassa ei ollut mitään hauskaa. Leslie Nielseen oli varsin mainio seikkailusankari 50-luvulla, hauska 80-luvun alussa Airplaneissa ja eritoten lyhytikäisessä Police Squad tv-sarjassa. Yhdeksänkymmentäluvun puolessa välissä hän on vain tylsä 70-kymppinen äijä vääntämässä huonoja pieru- ja seksivitsejä. Ikävää, että Brooksin piti jäädä eläkkeelle tällaisella filmillä. Pitäisi vielä joskus hankkia nähtäväksi tuo ainoa näkemättä jäänyt Brooks-leffa The Twelve Chairs, jota ei kyllä suuremmin ole kehuskeltu, mutta siltikin.\nTättä-rää! Ja pari muuta pasuunaa! R2 Project kertoo iloisia Trek-uutisia. Ensi vuoden maaliskuussa Paramount alkaa julkaisemaan Star Trek: Deep Space Ninea kausibokseissa. Johan tämä tiedettiin, mutta nyt se on virallista. DS9 on kumminkin 90-luvulla tehdyistä pitkistä scifisarjoista paras ja pesee kilpailijansa nimenomaan vahvalla kirjoittamisella ja erinomaisilla näyttelijöillä. Olkoonkin, että kaksi ensimmäistä kautta vielä hieman hapuillaan, mutta toisen kauden lopun jälkeen mennään eikä meinata. Muutamaa kammotusta lukuunottamatta laatu on tasaisen varmaa, ja helmiä on paljon. Neljännen ja viidenne kauden taitteessa lyödään iso vaihde päälle ja painetaan kaasu pohjassa sarjan loppuun saakka. Suomessahan sarjan esittäminen taidettiin lopettaa juuri tuohon pisteeseen. Sääliksi käy niitä trekkieitä, jotka eivät päässeet loppua näkemään.\nJa jotta riemulla ei olisi rajoja, Paramount on myös vahvistanut tuplalevyt The Search for Spockista, The Voyage Homesta ja The Final Frontierista. Olen varma, että kyllä se The Undiscovered Countrykin sieltä vielä tulee. TNG-leffoista ei aivan niin väliä olekaan, mutta jos tuplalevyt tulevat ja en ole normaaliversioita ehtinyt hankkia, niin pakko kai nekin on ostaa.\nAnttilan alehylystä tuli poimittua manio brittikomedia Saving Grace ja Croenenbergin Videodrome. Long live the new flesh!.\nStar Trek II - The Wrath of Khan (1982, Nicholas Meyer)\nMiehet ovat pikkupoikia, kun he saavat uuden teknisen vimpaimen käsiinsä. Minä ainakin olen kameroiden suhteen. Vaikka osasinkin riemulla odottaa, niin en sittenkään olisi uskonut miten paljon riemua videokamera kännykässä voi tuottaa.\nRiemun nosti suorastaan kattoon, se että Kent Townin pojat ja tytöt muistivat minua paketilla. Paketin sisältä löytyi Star Trek II - The Wrath of Khan tuplalevy, ja pakkohan se oli katsoa hetimiten. Edellisestä katsomiskerrasta olikin jo aivan liian kauan. Nyt kun yltiöhidas ykköselokuva tuli katsottua vasta äsken, niin kakkosen vahvuudet loistavat kuin supernova galaksien välisessä pimeydessä. Elokuva on hauska, koskettava, vauhdikas ja jännittäv - erinomainen seikkailu siis. Montalban on edelleen vakuuttava arkkikonna. Taaskaan en päässyt elokuvan loppuun ilman nenuliinaa. Kakkoslevyllä on pari tuntia dokumentteja, joihin en vielä ehtinyt tutustua.\nUlkoelokuvallisena seikkana täytyy todeta, että kyllä hieman nyppii, kun muutoin tyylikkäässä kansilehdessä lukee elokuvan nimeä suuremmalla (!) PG - Parental Guidance Recommended for Persons under 15 Years - Low Level Violence. Vähemmälläkin olisin uskonut.\nSpencer Tunickin valokuva on kourassa ja onpahan hypnoottinen kuva. Siinä meitä tuijottaa Tunickin kameraa vajaat 2000 alastonta suomalaista, keskellä kauppatoria. Koskapa minulla ei ole oikeuksia kuvaan, niin en aio skannata sitä webiin. Toteanpa vain, että kaikki mukanamme olleet henkilöt ovat kuvasta tunistettavissa, jos tietää mistä etsiä. Jaana-Mari ja minä olemme sen verran keskellä kuvaa, että meitä tarkastellessa ei tarvitse edes silmiä siristellä. Eräs työtoverini sen sijaan on päässyt kuvan eturiviin.\nJäätelöä tuntuu olevan nykyisin aivan joka lähtöön. Perinteisen kermajäätelön lisäksi on maito-, kasvirasva-, tofu-, jogurtti- ja vaikka mitä jätskiä. On vähälaktoosiset ja vähärasvaiset variantit. Sellaista makua ei varmaan olla keksittykään, josta ei jäätelöä olisi tehty. On triplasuklaat, tiramisut, minttukrokantit, sitruunalakritsit, appelsiinimarmelaadit ja omenapiirakat. Kyllä: piirakat. Myös raparperipiirakkavariantti löytyy (ja on varsin hyvää.) Tämän päivän löydös: Mövenpickin Toffee-Creme Brulee -jäätelö. Oikein maukasta. Toisin oli silloin kun minä olin pieni; oli Valio ja Valiolla kolmea makua: vaniljaa, mansikkaa ja suklaata. Jos oikein tahtoi herkutella, niin saatavilla oli myös Trio-jäätelöä, jossa oli yhdistetty kaikki kolme edellämainittua makua samaan pakettiin. Se oli juhlaa se.\nEnterprisen toisen kauden 11. jakso oli sellainen keskinkertaisen viihdyttävä prinsessa ja insinööri -hupailu.\nAika kaksijakoinen päivä. Aamu oli vaihteeksi yhtä tuskaa ja pääsin töihin vasta puolen päivän jälkeen, vaikka heräsin lähteäkseni jo yhdeksältä. Aina ei voi voittaa. Ei läheskään aina. Töissä oli onneksi suhteellisen leppoisaa ja sain asioita aikaiseksi. Ehdin lähtemään juuri sopivasti ennen kuin kolleegani aloittivat varsinaisen rymyämisen. Pikkujoulut siis jäivät väliin, mutta parempi näin, sillä Hannaa ja Kallea näkee hävettävän harvoin siihen nähden, että he asuvat aivan nurkan takana. Siksipä halusinkin käyttää mahdollisuuden hyväkseni.\nIlta meni harvinaisen rennosti aivottoman läpän lentäessä koko jengin voimin. Videotykillä heijastetut Game Cube -pelit olivat hitti. Tai siis Super Monkey Ballin Monkey Target minipeli nelinpelinä oli hitti. Muista ei sitten ollutkaan niin väliä. Aivan nerokasta kamaa. Melkein tekisi mieli ostaa Game Cube kotiin pelkästään tuon pelin vuoksi. Nintendo on aina hanskannut kaikkein parhaiten söpöjen pienten otusten tasohyppelyt ja vastaavat. Ensimmäisenä tulee mieleen viikko, jonka vietin Nottinghamissa Millan ja Tuomaksen luona tahkoten N64:n Banjo-Kazooieta. O-ho!\nIlta oli kertakaikkinen menestys. Kaikilla tuntui olevan mukavaa ja iso kasa jäi vielä hääräämään, kun väsymys vei minusta voiton. Kallen kanssa suunnniteltiin syntymäpäiväsankareille lahjoittamiemme Pölösten katsomista porukalla.\nHuomenna Jaana-Mari poistuu aluevesien ulkopuolelle ja minulla olisi edessä muuttolaatikoiden kantamista. Höveli hölmö kun olen.\nPäivän elokuva: Clue (1985, Jonathan Lynn)\nJepjep. Tänä viikonloppuna ei sitten turhaan tarvitse punttisalilla piipahtaa. Sen verran moneen kertaan tuli rappusia ravattua ylös ja alas, aina välillä painava muuttolaatikko käsissä. Mikki kyllä yritti hokea, ettei se voi painaa, kun paperi on kevyttä. Kun suurin osa kirjoista oli muutettu, päätimme syödä pizzaa ja katsoa yhden kaikkien aikojen kohelluskomedioista, Tim Curryn, Madeline Kahnin ja Christopher Lloydin (mielestäni on hieman epäilytttävää, että jonkun nimi alkaa kahdella L-kirjaimella: ajatelkaa nyt: Lliimatainen, Llepistö tai herra paratkoon Llavikainen) tähdittämän klassiseen lautapeliin (!) perustuvan murhamysteerihömpötyksen Clue. Elokuva on tullut nähtyä aieminkin udeita kertoja ja aina se jaksaa viihdyttää hysteerisellä vauhdillaan. Bonuksena Anne ei ollut nähnyt elokuvaa aiemmin, joten illan sivistystoimenpide tuli suoritettua samalla.\nElokuvan jälkeen mentiin saunaan ja sitten sivistettiin lisää, tällä kertaa minua. Oli tietyllä tavalla omituista katsella muuttopäivänä Mikin ja Annen kanssa brittikomediaa, jossa mies ja nainen muuttavat kämppäkavereiksi. Toivon, että ystävilläni on parempi tuuri naapureiden suhteen. Komedian nimi oli Spaced, ja kolmen jakson perusteella se oli harvinaisen viihteellistä kamaa. Pakko nähdä lisää. Niiden kolmen jakson jälkeen kelo oli kuitenkin jo lähempänä puoli kahta, joten uni alkoi maittamaan. Auton ehtii palauttaa huomenna.\nJa huonoa omaatuntoakin ehtii potea huomenna. Tänään tarvitsin tätä.\nPäivän elokuvat: Blazing Saddles (1974, Mel Brooks) ja Saving Grace (2000, Nigel Cole)\nPäivän valokuva: Henri ja Jaana-Mari alasti kauppatorilla\nJaana-Mari palaili rillutteluristeilyltään parahultaisesti samoihin aikoihin kun minä heräilin niskat jäykkinä eilisen muuttokuormasta. Kyllä kuitenkin kannatti.\nEilen ilalla tuli puheeksi Mikin ja Annen kanssa, Madeline Kahn ja tarkistettuani asian IMDb:stä, niin todellakin on päässyt käymään, että tuo nerokas komedienne on siirtynyt tuonpuoleiseen syövän uhrina. IMDb:n biografiasta kävi myös ilmi, että Kahn oli nuorena harjoitellut oopperalaulajaksi, mikä selittääkin varsin mainiosti hänen käsittämättömän laajan äänialansa ja taitonsa käyttää sitä puheessaan kuvastamaan tunnetiloja.\nMadeline Kahnin muistolle ja koska Jaana-Marin sivistyksessä oli aukko, päätimme katsella Mel Brooksin vuoden 1974 toisen mestariteoksen Blazing Saddles. Uskomatonta, että Brooks on saanut aikaiseksi samana vuonna tämän ja Young Frankensteinin. Monelta hyvältäkin ohjaajalta menee vuosikymmen kahden näin hienon elokuvan aikaansaamiseksi, Brooksin kulta-aikana hänen tuotteliaisuutensa oli jostain aivan muualta. Blazing Saddles on kertakaikkisen hulppea länkkäriparodia, jonka suurimpia anteja elokuvalliselle ilmaisulle on elokuvan ja elokuvaryhmän raja-aitojen kaataminen. Puhumattakaan nerokkaasta dialogista: Mongo not know. Mongo but a pawn in game of life. Elokuvan lopetus hakee vertaistaan.\nPalautettuani auton ehdimme vielä katsomaan toisenkin elokuvan. Haimme hyllystä jotain kevyttä ja tulimme siihen tulokseen, että kevyt elokuva on aliedustettua kokoelmassani. Sitäkin on toki paljon, mutta suhteessa ja varsinkin viime aikoina hankkimissani levyissä se on jäänyt vähemmistöön. Asialle tarttis varmaan tehrä jotain. Toinen elokuva oli parin vuoden takainen pro-kannabis-komedia Saving Grace, joka jälleen kerran hurmasi lämpimällä kerronnallaan. Varsinkin Brenda Blethyn pääosassa ja Tchéky Karyo pienessä sivuroolissa olivat ihastuttavia.\nHauskana pikku yksityiskohtana toimikoon huomioni, että IMDb tunnistaa sanaleikillä Saving Grace yhdeksän elokuvaa, joista kolmella sentään on etuliite "The", "No" tai "My Only". Identtisellä nimellä varustetut kuusi elokuvaa ovat vuosilta 1985, 1994, 1996, 1997, 1998 ja 2000\nViikolopun vajaasta sadasta Googlettajasta reilut 80% ovat tulleet sivuille sanojen Spencer Tunick Helsinki erilaisilla kombinaatioilla. Kuten sanottua, kuva on mielenräjäyttävä parintuhannen ihmisen massa-alastonkuva. Kuten myös sanottua,en aio skannata koko kuvaa webiin, mutta päivän kuvaksi päätyi pienen pieni palanen kuvasta, jossa näkyy tuttuja naamoja.\nHerään aamulla, hoidan aamutoimet, totean etten millään ehdi aamun palaveriin, mutta ryntään silti ovesta ja sitten kello herättää minut. Heräilen rauhassa ja yhtäkkiä huomaan, etten sittenkään ehdi siihen perhanan palaveriin. Taas sama ruljanssi. Juoksen rappukäytävään ja herään toiseen herätyskelloon. Tällä kertaa varmistan, että olen oikeasti hereillä ja että ehdin palaveriin. Joku voisi sanoa tätä hyväksi harjoitukseksi, mutta minä en ole aivan varma. Mitä se sitten onkin, niin sanoisin, että sana "stressi" liittyy olennaisena osana määritelmään. Minä en ole jouluihminen.\nJos nyt aloitan valittamisen, niin sille ei sitten tule loppua. Päähän koskee ja kaiken maailman joululaulujen ja kirkuvien kakaroiden keskellä sain hankittua yhden surullisen joululahjan. Onneksi en sentään sortunut hankkimaan kaikille kavereille lentäviä lehmiä, vaikka ne kuinka hienoja olisivat olleetkin. Pari hyvää ideaa sentään sain, mutta niillä ei vielä pitkälle pötkitä. Kolme oleellista lahjaa on vielä täysin vailla ajatusta. Puhumattakaan siitä kaikkein oleellisimmasta.\nKolme ja puoli lahjaa lisää ja junaliput hoidettuna, mutta silti haluaisn sanoa, että työntäkää hanuriinne koko joulu. Ensi vuonna ostan kaikki lahjat juhannuksena.\nLahjojen lisäksi tuli poimittua myös Robin Williamsin tähdittämä Good Morning, Vietnam. Edellisestä katsomiskerrasta on iäisyys, ja muistaakseni se on hyvä elokuva.\nAamuinen eksorsismikokemus oli melkein liikaa.\nEilen kävin salilla rentouttamassa lihakseni, jotka olivat vielä jäykkinä lauantain muutto-operaation jäljiltä. Juuri sopivasti seuraavaa, tämäniltaista muutto-operaatiota varten.\nEttei menisi ihan pelkäksi valittamiseksi, niin riemulla havainnoitakoon, että The Digital Bits ilmoittaa Richard Lesterin ohjaamien, Michael Yorkin, Oliver Reedin, Christopher Leen, Racquel Welchin, Richard Chamberlainin, Faye Dunawayn, Frank Finlayn ja Charlton Hestonin tähdittämien 70-luvun musketöörielokuvien The Three Musketeers ja The Four Musketeers: Milady's Revenge saapuvan ensi helmikuussa DVD:lle anamorfisessa laajakangasformaatissa tuplapaketissa The Complete Musketeers. Ou-jee. Tämä on Errol Flynnin ja Hong-Kongin parhaiden wuxia-leffojen ohella hienointa miekankalistelua, jota rahalla saa. Taisi samalla ratketa maaliskuun Classic. Eli ohjelma onkin suunnilleen mietittynä huhtikuulle asti.\nTyytyväisenä totesin myös eilen Raid-sarjan ilmestyneen DVD:lle. Hintaa kymmenosaisella sarjalla oli himpun alle 30 euroa. Ei ollenkaan paha. Täytyy katsoa joulun jälkeen, josko aika olisi kypsä sarjan uudelleen näkemiselle. Sarja itsessäänhän on jotakuinkin parasta tv-draamaa, jota Suomessa on tehty ikiaikoihin.\nMistä päästäänkin sopivalla aasinsillalla suomalaisten dvd-levyjen takakansimerkintöihin. Raidin takana (tai ainakin NetAnttilan sivuilla) nimittäin lukee kuvaformaattina Anamorfinen 1.78:1 16:9 Full Screen. Mitäs tämä sitten tarkoittaa? Luultavasti sitä, että kuva on tallennettu anaformisena sellaisella kuvasuhteella, että laajakangastelevisiossa se täyttää koko ruudun. Entäs jos katson videotykillä tai perinteisellä telsulla? Ei minua kuluttajana kiinnosta miten tallennettu ohjelma näkyy jollain tietyillä näyttölaitteilla. Valveutuneena kuluttajana osaan laskea sen ihan itse. Tai osaisin, jos kuvaformaattimerkintä olisi jotenkin standardisoitu, eikä levyjen takakansissa vilisisi merkintöjä anamorfinen, 16:9, 16x9, 16:9 enhanced, widescreen, letterboxed, 4:3, 3:4 kaikissa mahdollisissa yhdistelmissään ja silloin tällöin elokuvan kuvasuhteella höystettynä (joka sekin esitetään vuoroin muodossa 2.35:1 ja 1:2.35 ja joskus myös hämäävästi vuorotellen 1.33:1 ja 4:3 tarkottavatkin samaa asiaa, sen sijaan että jälkimmäinen viitaisi ei-anamorfisuuteen kuten toisen valmistajan levyissä.)\nItse olisin kovin tyytyväinen, jos levyn takana olisi standardoidulla tavalla esitettynä kaksi tietoa: anamorfinen vai ei ja levyllä olevan elokuvan kuvasuhde. Anamorfinen 1.78:1 tai ei-anamorfinen 2.35:1 tai peräti anamorfinen 2.35:1 ja ei-anamorfinen 1.33:1. Ihanteellisessa maailmassa takakannesta selviäisi myös elokuvan alkuperäinen kuvasuhde, mutta se lienee liikaa vaadittu. Kukapa levittäjä omatoimisesti tahtoisi paljastaa nipistäneensä 1.85:1-laajakangaselokuvan 1.78:1-suhteeseen tai raiskanneensa sen 1.33:1-suhteeseen.\nIllalla sitten kannettiin Jaakon huonekaluja ja sarjakuvia toinenkin laatikollinen uuteen kämppään. Uuden kämpän paras puoli on, että se on viiden minuutin kävelymatkan päässä meidän residenssistämme.\n(Vatsataudin ja joulukiireiden vuoksi tämä ja seuraavat päivitykset tapahtuvat vasta maanantai-aamuna, joten kaikkea ei voi muistaa.)\nPäivän elokuva: William Shakespeare's Romeo + Juliet (1996, Baz Luhrmann)\nMinun mystinen oksennustautini ei ole sama kuin muilla. Töistä jäin kumminkin pois.\nIllalla valokuvaussessio, josta voi puhua enemmän vasta joulun jälkeen. Erinomaisia kuvia kumminkin.\nIltapäivän elokuvana minua viihdytti Baz Luhrmannin erinomainen Romeo + Juliet, jossa onnistuneesti yhdistetään Shakespearen englanti ja moderni katukulttuuri. Leonardo di Caprio ja Claire Danes pääosissa ovat viehkoja, mutta shown varastavat erinomaiset sivuosanäyttelijät, kuten John Leguizamo Tybaltina ja Pete Postlethwaite Isä Laurencena. Suurta viihdettä ja suuria tunteita.\nBuffyn kymmenes jakso jätti kylmäksi. Tai osittain kuumaksi raivosta. No, kihisemään ainakin. En edes pysynyt kärryillä siitä, kuinka monella tavalla sarjan sisäistä logiikkaa rikottiin jakson aikana. Pari kivaa uutta juttua tuotiin kuvioihin, mutta eivätpä ne paljoa lohduta.\nPäivän elokuva: Brazil (1985, Terry Gilliam)\nIltapäivällä katselimme Terry Gilliamin Brazilin, joka on yksi niitä harvoja elokuvia, jotka 1-5 tähden asteikolla ansaitsevat kuusi. Elokuva on niin täynnä pieniä yksityiskohtia, jotka täydentävät suurta kokonaisuutta. Jään joka kerran sanattomaksi.\nKävimme myös vilkaisemassa kuinka Jaakon kotiinsa asettuminen sujuu, ja varsin mallikkaastihan tuo näytti sujuvan.\nJii ja Hanka piipahtivat joulunalusteellä. Sain aikaiseksi yhden Jiituomakselle lupaamistani levyistä. Joulun, tai viimeistään uuden vuoden jälkeen lienee aika heittää (jo pelkästään oman mielenrauhan vuoksi) cd-polttimella vesilintua tai lähintä hyvähermoista kaveria ja hankkia uusi. Eivätpä nuo paljoa enää maksakaan. 55 eurolla saa nopeamman kuin nykyiseni ja siinä tulee mukana Nero 5, jonka uudemman version lisenssistä maksoin aikanaan erikseen 50 euroa. Ei lainkaan paha.\nJa sitten on aivan pakko elvistellä, että meillä on nyt seinällämme Hankan eroottista taidetta. Vilkas oli täydellinen valinta meille. Kiitos.\nIllalla Milla ja Tuomas puolestaan raahasivat Jaana-Marin salille. Minusta ei vellovan vatsani kanssa ollut heihin liittymään, mutta sainpa sillä aikaa lisää valmisteluja aikaiseksi. Kehon rakentajien (jätän termin tietoisesti kahdeksi sanaksi) palattua, katsoimme Fireflyn viimeiseksi jääneen jakson, joka oli oikein hyvä ja pisti kiroamaan vielä enemmän FOXin pomojen typeryyttä lopettaa lupaavasti alkanut sarja, ja Enterprisen uusimman episodin, joka oli jounikuvioltaan pahoin TNG:n kuudennen kauden erään jakson ryöstöviljelyä. Hoh-hoijaa.\nUusi päivä uudet kujeet. Aurinko alkaa jo nousta ja minä olen jo istunut puolitoista tuntia töissä. Viimeinen päivä ennen loppuviikon kestävää lomaa.\nEi kestänyt loppuun tämäkään työpäivä.\nPaluumatkalla tarkkailin Hakaniemen toria kiertävien autojen kuljettajien ilmeitä. Yksikään ei hymyillyt. Ainakin kaksi huusi naama punaisena "joulutervehdyksiä" pelkääjän paikalla istuneelle puolisolleen. Se on sitä joulumieltä, sano.\nJoulusta vielä sen verran, että tuskin kenelläkään niin maailmanlaajuisella operaattorilla, kuin Joulupukilla(tm) on niin abysmaalisen huonoa logistiikkaa. Mekin olemme saaneet vaikka kenelle osoitettuja paketteja joita sitten joudumme aaton jälkeen palauttelemaan oikeille omistajilleen. Samoin olemme kuulleet, että meille tarkoitettuja lahjakääröjä on päätynyt mitä kummallisempiin osoitteisiin. Risuja joulupukille, missä on kuluttajansuoja kun sitä kaivataan.\nJoulu ja motivaation puute ovat pitäneet minut poissa journaalin parista, mutta yritänpä silti nyt sunnuntaina pikaisesti naputella muistiin jouluviikon oleelliset tapahtumat. Maanantai-iltana istuttiin ensimmäiset viisi ja puoli tuntia junassa - ja lasten leikki-vaunussa kaiken lisäksi. Aika kului enemmän nukkuen, kuin lukien, vaikka kirjaalista viihdettäkin oli mukana omiksi tarpeiksi.\nRauhallinen jouluaatto. Hyvää ruokaa. Sauna.\nOlettekos koskaan olleet jäteveden puhdistamossa? Joulupäivänä? Minäpä olen. Kaiken kaikkeaan varsin valaiseva kokemus, ja muutamia laitteita, jotka saisivat suuruudenhulluimmankin James Bond -elokuvakonnan kateeliseksi. Valokuvat myöhemmin.\nIllalla kotiinpäin junalla ja sain ensin luettua loppuun Neil Gaimanin Coralinen, joka oli loistava ja sitten Outi Alanteen Neiti N:n Tarinan, joka oli... mielenkintoinen.\nPäivän elokuva: Forgotten Silver (1995, Peter Jackson, Costa Botes)\nItse asiassa aloitimme jo suoraan palattuamme Joensuusta keskiviikkoiltana, mutta varsinaisen katsomis- ja nauramisrupeaman teimme torstai-aamuna, kun soittimeen pujahti Jaakolta saamamme Eddie Izzardin Circle. Voi luoja, että se mies on hauska. It's absolutely the dogs bollocks. Izzardin stand up-komiikka ei perustu pitkiin vitseihin, vaan fyysisellä esiintymisellä ryyditettyyn tauttomaan tarinankerrontaan, joka pitää sisällään vitsejä, toistuvia teemoja ja anekdootteja, jotka sidotaan toisiinsa hämmästyttävällä taidolla. Guns don't kill people, people kill people. And monkeys do to [if they have guns]. Izzard on paras. Nyt ei saa viivytellä, vaan pitää heti tilata Dress to kill.\nIllemmalla Tapaninpäivän päivällinen minun vanhempieni kanssa ja myöhemmin illalla Peter Jacksonin ja Costa Botesin Forgotten Silver, joka oli taas kerran erinomainen. DVD:llä ollut dokumentti valotti lisää elokuvan taustaa ja kertoi mm., että Jackson ja kumppanit olivat saaneet juoneen mukaan suurehkon sanomalehden, joka hieman hypetti "dokumenttia" ennen sen ensi-esitystä Uuden Seelannin televisiossa.\nTästä pitikin raivoamani, että jos kerran vaivaudutaan tekemään "Peter Jackson Collection" ja kunnioittamaan ohjaajan töitä, niin se ei nyt, JUMALAUTA, tarkoita sitä, että ne raiskataan 4:3-formaattiin. Ei, ei tarkoita. Meet the Feebles ja Bad Taste on molemmat kuvattu laajakangasformaatissa, joten minkä tahansa itseään tai tekijäänsä kunnioittavan kokoelman pitäisi ne myös alkuperäisessä kuvasuhteesaan sisältää. Futurefilmin panostus ei pelkästään jätä toivomisen varaa, vaan myös paskan maun suuhun. Hävetkää, saatanat.\nPäivällä Jaana-Mari puuhasteli (lue: törsäsi) Tuulin kanssa ja minä piipahdin Mikillä juolupukkeilemassa. Takaisin palatessa poimin Anttilasta kaksi ensimmäistä Superman-elokuvaa viidellä eurolla kappale. Hyvin käytettyä rahaa, sano. No, ainakin käytettyä rahaa.\nIllalla kävimme Millan ja Tuomaksen kanssa salilla. Minä tyydyin lämmittelemään. Sen jälkeen palasimme kotiin keskustelemaan ja kehumaan Eddie Izzardia. Tässä vaiheessa voitaneen paljastaa siitä edellisen viikon photoshootista sen verran, että Tuomas sai joululahjaksi erittäin kauniita kuvia Millasta. Olivat kuulemma kelvanneet. Hyvä niin.\nAamupäivällä kolme ja myöhään illalla kaksi jaksoa Spacedia, jonka lainasin Mikiltä. Erinomaista kamaa, kuten jo ehdinkin kehua aiemmin.\nSpacedien välillä ehdimme Jannen kanssa ropeltaa sankaripoliiseja Mikin johdolla Feng Shuin maailmassa. Kahdeksan tuntia luodit viuhuivat, aseet olivat isoja, autot nopeita ja orientaalipoliisini hiuksissa hulmusi valkea raita. Hubaa koko rahalla siis.\nLeppoisa sunnuntai tähän mennessä, aivan aamua lukuunottamatta. Katsoimme loput Spacedin ensimmäisestä kaudesta ja dvd:llä olleet ekstrat. Sitten lepoa ja nyt viimein päiväkirjan päivitystä. Illalla olisi vielä luvassa salia ja Fireflytä.\nFireflyn viimeiseksi jäänyt, mutta ensimmäiseksi tarkoitettu tupla-jakso oli varsin viihdyttävä. Tuomas on varsin oikeassa sanoessaan, että nyt sitten nähtiin ensimmäinen scifisarja, josssa ei ollut yhtään huonoa jaksoa. On toki vielä pieni mahdollisuus, että UPN tai joku muu ottaa sarjan itselleen, ja silloin niitä huonojakin jaksoja saattaisi tulla ajan mittaan. Tämä on kuitenkin riski, jonka olen valmis ottamaan. PIdetään sormia ristissä.\nReilut puoli päivää hurahti töissä ja illalla kotiin palatessa ulkona oli reilusti kylmempää kuin pakastearkussa. Loppuillan lämmikkeenä toimi taas Spaced, jonka kakkoskausi vaikuttaa vähintään yhtä riemastuttavalta kuin ensimmäinenkin.\nJos eilen oli pakaste kovalla, niin tänään oli joku viimeistään kytkenyt pikapakastuksen päälle ja ulkona oli leppoisat -24 astetta jäätävää. Tähän kun lisää päälle virkistävän merituulen työpaikkani nurkilla, niin toivoisin tekohampaita, jotka voisi ottaa pois suusta kalisemasta.\nSilloin kun ei ole mitään sanottavaa, on parempi kirjoittaa vihaista tai maailmanmenoa kummastelevaa tekstiä. Se kuulemma estää lukijaa huomaamasta substanssin puutteen. Niinpä...\nTakatukat, nuo frisyyreistä fiineimmät, hämmästyttävät minua edelleen. Ihmisen hiuslaitteen perimmäinen tarkoitus pään lämmittämisen arvokkaan tehtävän lisäksi lienee kuitenkin viehättäää ja houkuttaa potentiaalisia parisuhdekumppaneita. Minä en haluaisi viehättää sellaisia kumppaneita, joita takatukka houkuttaa. Tänäänkin linja-autossa kulki kanssani suuri parrakas mies, joka oli selvästi aivan itse kyninyt päälakensa keittiösaksilla ja jättänyt niskaansa reilusti harteiden yli liehuvan takatukan. Voisi tietenkin kuvitella, että samsoniaaniset pitkät niskavillat ovat voiman merkki ja muutoin lyhyet hiukset käytännölliset. Ei se Tarzankaan aivan turhaan otsahiuksiaan nirhinyt. Ihmettelen kuitnekin syvästi sitä henkilöä, joka kumppaninsa rasvaisessa takatukassa tahtoo sormiaan juoksuttaa. Kaipa niitäkin kuitenkin on: Mullets-Galore, Mulletjunky, Mullet Maddness, Mullet Lovers, Mullet Joe, Mullet-Mullets, Dav's Mullet page, Dan's Mullet Heaven ja tietenkin Rate My Mullet\nSiitä bussista sen verran vielä, että se idiootti, jonka mielestä on parempi, että bussissa mahtuu istumaan vähemmän ihmisiä, kunhan ainakin puolet ovat silläviisiin mukavasti selkä menosuuntaan, sietäisi tulla ammutuksi. Helsingin Kaupungin Liikennelaitoksen linja-autoissa ei ole tarkoitus viihtyä (ja kukaan tuskin viihtyykään, joskin minulla oli yläasteikäisenä kaksi luokkatoveria, joiden suurin hupi oli kiertää Helsinkiä kaikilla mahdollisilla bussilinjoilla aikatauluja keräten). Tarkoitus on kuljettaa tehokkaasti paikasta A paikkaan B. Viihtyminen on bonusta, ei itsetarkoitus. Ja nyt ne tuovat liikenteeseen sellaisia busseja, joissa hädintuskin neljännes matkustajista mahtuu istumaan, ja niistäkin onnellisista neljännes potee matkapahoinvointia istuessaan väärin päin.\nRäntin PanVisionin lähes futurefilmmäisestä piittaamattomuudesta elokuvien kuvasuhteista ja R&A-organisaation lähes täydellisestä kyvyttömyydestä valvoa millaisiin torsoihin heidän "suositusleimansa" isketään jätän toiseen kertaan.\nMuistilappu itselleni: Jos kasseissa on 22 litraa juomia, parin päivän ruoat ja muuta, niin ne kannattaa jakaa tasaisemmin. Kannattaa ehkä jopa varmuuden vuoksi pakata ne kaksinkertaisiin muovipusseihin. Olisi nimittäin varsin ikävää, jos olisi 23 astetta pakkasen puolella ja yksi papereikasseista repeäisi keskellä Näkinkujaa. Onneksi jos näin sattuisi käymään, niin aina voi soittaa vaimon Hämeentieltä töistä hätiin.\nMuistilappu itselleni: -23 asteeseen ja +10 asteeseen on tehty erilaisia hansikkaita. Katso tarkkaan kummat valitset aamulla töihin lähtiessäsi.\nMuistilappu itselleni: Osta kelsiturkki. Nyt.\nUuden vuoden vastaanottobileet olivat hilpeät ja meksikaani-gansteri-paitani illan ehdoton hitti.\n- Joulukuu 2002:\n- Marraskuu 2002


Myanmar laski väestönsä – rohingya-vähemmistöä ei huolittu mukaan | Yle Uutiset | yle.fi\nMyanmar laski väestönsä – rohingya-vähemmistöä ei huolittu mukaan\nMyanmar on laskenut väestönsä ensi kertaa yli 30 vuoteen. Tuloksissa näkyy se, mikä viime viikkoina on tullut ilmi pakolaisten ahdinkona Andamaanienmerellä: maailman vainotuimpiin vähemmistöihin kuuluvaa rohingya-kansaa ei ole virallisesti olemassakaan.\n29.5.2015 klo 12.32päivitetty 29.5.2015 klo 13.09\nRohingya-vähemmistöön kuuluva mies kantoi vettä Myanmarin Sittwessä viime perjantaina.Ye Aung Thu / AFP\nMyanmarin viime keväänä tekemän väestönlaskennan tulokset on julkistettu virallisesti. Tulokseksi saatiin 51,5 miljoonaa asukasta, mutta ei yhtään rohingyaa, joita todellisuudessa on 1,1–1,3 miljoonaa, valtaosin Rakhinen osavaltiossa.\nMyanmarin väestö laskettiin viimeksi vuonna 1983 joten ajantasaiselle tiedolle oli tarvetta. Laskennassa esitettiin 41 kysymystä, jotka koskivat muun muassa työ- ja asuntotilannetta, puhtaan veden saatavuutta, lukutaitoa ja ulkomaille muuttaneita perheenjäseniä.\nKipeät kysymykset koskivat kansallisuutta ja uskontoa. Viranomaiset kielsivät ihmisiä rekisteröitymään rohingya-vähemmistön jäseniksi ja uhkasivat kieltoa uhmaavia ankaralla rangaistuksella.\nKansainvälinen kritiikki sai viranomaiset perumaan määräyksen, mutta he muuttivat mielensä uudelleen aivan laskennan kynnyksellä. Lopullinen ohje laskijoille oli, että rohingyat ovat laittomia maahanmuuttajia, eivät myanmarilaisia – siitä huolimatta, että heidän sukuaan on asunut Myanmarissa satojen vuosien ajan.\n– Pohjoisessa Rakhinen osavaltiossa huomattava osa väestöstä jäi pois laskennasta jännittyneen tilanteen vuoksi ja siksi, että monet halusivat ilmoittautua rohingyaksi, kertoo Viajay Nambiar. Hän on YK:n pääsihteerin erityisneuvonantaja Myanmarin kysymyksissä.\nNambiarin mukaan lähikuukausina on tehtävä muita kartoituksia, jotta Rakhinen todellinen tilanne saadaan selvitettyä.\nVäestönlaskentaa on arvosteltu myös siitä, että se perustui vanhentuneelle ja virheelliselle käsitykselle Myanmarin muistakin etnisistä ryhmistä. Tietoja kansallisuudesta ja uskonnosta ei myöskään vielä julkistettu, vaan ne on määrä kertoa vasta marraskuun vaalien jälkeen.\nLapsiluku vähentynyt voimakkaasti\nViralliset luvut vahvistavat viime syksyn ennakkotiedot, joiden mukaan väestömäärä on yhdeksän miljoonaa pienempi kuin oli oletettu. YK:n väestörahaston UNFPA:n mukaan 51,5 miljoonan asukkaan joukossa on arvio laskematta jääneistä vähemmistöistä.\nLaskennan mukaan myanmarilaisen keskimääräinen elinikä on 66,8 vuotta, kun se naapurimaassa Thaimaassa on 74 vuotta. Miehet kuolevat naisia kuusi vuotta nuorempina ja muuttavat heitä useammin ulkomaille, mikä näkyy sukupuolten välisessä suhdeluvussa: sataa naista kohden on vain 93 miestä.\nPuolet väestöstä on alle 27-vuotiaita, mutta väestönkasvu on puolittunut 1970-luvusta alle prosenttiin vuodessa. Vuoden 1983 laskennasta lapsiluku on pudonnut 4,7:sta 2,3:een naista kohden. Lisäksi lapsikuolleisuus on jopa kaksinkertainen joihinkin Kaakkois-Aasian maihin verrattuna.\nTyöttömyysprosentti on neljä, mutta nuorilla kaksinkertainen. Lukutaito on 90 prosentilla aikuisista, joskin alueelliset erot ovat huomattavia. Sähkövalo ja matkapuhelin on kolmanneksella talouksista, televisio joka toisella, laskenta kertoi.\nCensus Results Highlight Myanmar’s Development NeedsUNFPA\nMyanmar pyrkii häivyttämään rohingya-vähemmistön väestönlaskennasta 29.3.2014\nUlkomaatMyanmar/BurmaRohingyatKaakkois-AasialaskeminenväestötiedeAndamaanienmerilukutaitovainotKansallinen tai etninen vähemmistö


Kummituksia – Surupäiväkirja\nPosted on 06/01/2020 07/01/2020 by Mari\nEilen Facebook tarjosi minulle muistoa vuoden takaa;\nteksti, jonka olen kirjoittanut Veeran isälle.\nTämä on kirje sinulle, joka tuhosit minun elämäni.\nOlin jälleen talolla, joka oli joskus kotimme.\nOlen seissyt paikalla, jossa tyttäremme sydän löi viimeisen kerran.\nPieni elämänhaluinen sydän,\njonka sinä pysäytit.\nOlen nähnyt jäljet, jotka kertovat liian varhain ja liian väärällä tavalla päättyneestä elämästä.\nJäljet voi korjata mutta elämää ei.\nEi tyttäremme eikä minun.\nEn voi ymmärtää miten olet pystynyt katsomaan kuinka\npienen, ihanan ja viattoman tyttäremme elämä päättyy.\nTyttären, joka oli sinulle kaikki kaikessa.\nTytär, jonka elämän sinä päätit.\nTekosi jälkeen puolustelin sinua;\net ollut oma itsesi, ei terve ihminen pysty sellaiseen.\nPuolustelin sinua vaikka veit minulta sen,\nmikä oli minulle tärkeitä.\nEnää en pysty puolustelemaan sinua.\nVihaan sinua liikaa.\nEn silti toivo, että kituisit helvetissä.\nEn silti toivo sinulle pahaa.\nTiedän, että olet saanut rangaistuksesi.\nMinä jatkan elämääni muistojen kanssa-\nkauniiden muistojen ihanasta tyttärestämme.\nKannan muistoissani viimeistä kuvaa,\njossa tyttäremme vilkuttaa hymyillen.\nSinä sen sijaan elät ikuisesti oman viimeisen kuvasi kanssa.\nSe on kuva omasta rakkaasta,\nsinun tekosi takia kuolleesta lapsesta.\nSen kovempaa rangaistusta sinä et voisi saada.\nOli outoa lukea vuoden takaisia sanoja, jotka voisi tänään kirjoittaa uudelleen.\nTosin vihaaminen on väärä sana, siihen mitä tunnen Veeran isää kohtaan.\nEn vihaa häntä,\nviha on tunne, jota hän ei ansaitse.\nHänen tekonsa kuvottaa minua,\nhän kuvottaa minua.\nEn halua edes ajatella häntä.\nOlen sanonut, että hänessä oli suhteemme aikana myös hyvää.\nSe hyvä vain jäi kaiken sen pahuuden, ilkeyden ja julmuuden alle.\nNiitä oli enemmän.\nSanoin sen hänelle itselleenkin-\nyritin saada tajuamaan käytöstään ja sen vaikutusta minuun.\nSe oli turhaa.\nMinä aiheutin kaiken-\nhänen käytöksensä, suhteemme ongelmat.\nHänessä ei ollut vikaa,\nhän oli vain viaton uhri.\nHyvä ihminen, joka lopulta tappoi oman lapsensa.\nOman lapsen tappaminen, tässä tapauksessa suorastaan teloittaminen, on jotain sellaista mikä peittää kaiken muun alleen;\non vain teko.\nKaikki hyvä, mitä joskus oli, menettää merkityksensä.\nEdelleenkään en toivo hänelle mitään pahaa.\nAivan, kuten vuosi sitten kirjoitin hän on saanut rangaistuksensa.\nElää ikuisesti sen viimeisen kuvan kanssa,\nSiellä jossain hän näkee ja viimenkin ymmärtää, että kaikki oli hänen omaa harhaansa.\nTajuaa, että hänen kostonsa oli täysin turha.\nOstin kirjan, jossa kerrotaan Suomen sotien aikaisista kummituskokemuksista.\nSe on mielenkiitoinen, suosittelen lukemaan.\nKertomukset eivät ole kauhutarinoita vaan kokemuksia, jotka voisi helposti uskoa todeksi vaikken mihinkään yliluonnolliseen oikein uskokaan.\nJäin miettimään omaa reaktiotani, jos Veera kummittelisi minulle.\nNäkisinkö hänet pohjoisessa; tanssimassa ja laulamassa mummolan pihanurmella tai leikkimässä kioskia leikkikentällä, siinä liukumäen alla?\nVai täällä etelässä; ilmestyisikö hän sängyn reunalle supattamaan vai istuisiko sohvalla viilispurkin ja pillin kanssa?\nYrittäisinkö kaapata hänet syliini? Itkisinkö pettymystä, kun käteni haparoisivat ilmaa?\nTuskin ainakaan pelkäsin.\nEihän pienikokoista, lettipäistä tai takkutukkaista, etuhampaatonta ja kikattavaa kummitusta kukaan voisi pelätä.\n4 thoughts on “Kummituksia”\nIhania kuvia Veerasta, muistoissa eletään päivä, päivältä.\nKotiuduttuani suren, kun en vielä voi mennä haudalle, koska siellä on lunta niin paljon ja jalkani ei vielä ole kunnossa.\nNäin muutama yö sitten unen, että Veera leikkii samankokoisen tytön kanssa, en tunnistanut Hänen kaveriaan.\nItse uskon vahvasti enteisiin. Lomalla olin suunnitellut tekeväni yhtä ja toista, Veera-enkelinä puuttui, nyt mummi vain lepäät. Höyheniä oli siellä ja täällä, kadulla yksi höyhen tarttui juurikin oikeaan kenkääni, oikea jalka oli murtunut.\nKyllä pieni enkelimme seuraa meidän elämäämme <3\nVoi miten kauniita kuvia Veerasta ja muutenkin kauniisti aina kirjoitat hänestä❤❤\nKyllä enteitä on ja niin kuin isomummi kirjoitti, juurikin höyhenet kertoo jonkun enkelin olevan läsnä ja kaikki muutkin ”kummitus” asiat ovat merkkejä siitä. Tuo vuodentakainen kirjoituksesi, ei varmaan kukaan luulekaan, että voisit tänään ajatella toisin tapahtunutta. On aivan varmaa, että kauniit muistot Veerasta vain lisääntyy sinulla Mari, mutta tunteesi ex-miestä ja tapahtumaa kohtaan ei muutu. Kun ei sitä pysty mitenkään ihmisjärjellä ymmärtämään. <3\nTapahtumasta on hyvin vähän aikaa. Mielesi suojaa sinua. Minulla ovat muistot lapsestani palanneet vasta puoli vuotta sitten. Viisi ja puoli vuotta on ollut tyhjää. Ei mitään ehkä pieniä häivähdyksiä. Minusta on ihanaa kun muistot alkavat palaamaan. Mieleni alkaa eheytymään. Sinulla on hyvin vahva yhteys vieläkin Veeraan. Hän ei ole kadonnut. Hänen energiansa on lähelläsi. Energia ei katoa mihinkään. Hän on osa sinua. Et pysty näkemään mutta olen varma, että pystyt tuntemaan hänet. Laita silmät kiinni hetkeksi. Tyhjennä ajatuksesi. Pystyt tuntemaan hänet. Voit tuntea hänen läheisyytensä tuulessa ja jopa vesisateen hyväilyssä. Hän pystyy olemaan kaikkialla ja ottamaan tätä kautta yhteyden sinuun. Kuuntele hänellä on mahdollisuus tulla mieleesi. Sitä kautta elämäsi muuttuu. Pystyt tuntemaan syvemmin ja ymmärrät elämää enemmän. Tämä kuulostaa uskomattomalta, mutta niin kävi poikani kanssa. Tunsin, että sain hänet takaisin ja olen oppinut ymmärtämään mistä elämässä on oikeastaan kysymys. Hän on näyttänyt minulle tien ja ohjanut minua syvempään ja aidompaan itseeni ❤


Nauti parhaista mobiilikolikkopeleistä liikkeellä | Spin Casino FI\nNauti mahtavimmista mobiilikolikkopeleistä\nSuomalaiset eivät rakasta montaa asiaa niin paljon kuin kolikkopelejä; niiden pelaaminen on käytännössä kansallisajanviete.\nSiksi tiesimme, että jos aiomme olla paras nettikasino FI pelaajien käytettävissä, meillä pitäisi olla erinomainen valikoima näitä pelejä. Se on aivan yhtä tärkeää niin mobiili- kuin selainalustallammekin, erityisesti kun niin monet nykypelaajista ovat kiireisiä ja liikkeellä.\nMeistä on mukava sanoa, että onnistuimme siinä! Kiitos maailmankuulun Microgaming-merkin, pystymme tarjoamaan monipuolisen valikoiman loistavia perinteisiä, video- ja progressiivisia jättipotti-kolikkopelejä. Parasta kaikessa on, että ne on lisensoitu, tarkastettu ja vahvistettu reiluiksi. Kuten aina, olemme ajatelleet kaikkea täällä Spin Casinolla.\nNämä pelit ovat upea kunnianosoitus menneisyydelle sen lisäksi, että ne ovat nykyään hyvin nautittavia.\nEnsimmäisissä kolikkopeleissä oli vain 3 kiekkoa ja 1 maksulinja, rajoitetusti äänitehosteita ja yksinkertaisia symboleita mukaan lukien kellot, seiskat, kirsikat ja muut hedelmät. Nettiklassikkomme herättävät henkiin kaiken tuon retrotyylisillä grafiikoilla ja aidoilla kivijalkakasinoiden peliäänillä.\nNäissä kasinopeleissä on kuitenkin tuskin mitään erikoistoimintoja, sillä vanhemmissa laitteissa niitä ei juuri ollut. Yksinkertaisempi tahti tekee perinteisistä kolikkopeleistä täydellisiä jo vasta opettelet pelaamaan, tai jos haluat hidastaa pelitahtiasi hiukan ja rentoutua. Älä silti huolehdi voitoista; ne ovat täysin ajan tasalla!\nPidä hauskaa kolikkopeleillä!\nKun haluat karata hetkeksi toiseen maailmaan, sinun kannattaa pelata videokolikkopelejä.\nNe ovat yksityiskohtaisempia kuin perinteiset vastineensa, ja niissä on paljon enemmän maksulinjoja, kiekkoja ja symboleita. Sen lisäksi ne kuitenkin myös perustuvat tiettyihin teemoihin. Teema näkyy kaikissa elementeissä grafiikoista ääniin ja todella tempaavat sinut mukaansa.\nTeemoja rajoittaa vain pelinkehittäjien mielikuvitus, ja tähän mennessä se näyttää olevan loputon! Pyöritä kiekkoja matkalle muinaiseen Egyptiin, ulkoavaruuteen ja käytännössä mihin tahansa sille välille. Lisäksi näet useimmiten bonuskierroksia, sivupelejä ja muita erikoistoimintoja, joihin sisältyy vieläkin enemmän toimintaa, adrenaliinia ja palkkioita.\nProgressiivinen jättipotti voi liittyä millaiseen nettikolikkopeliin tahansa.\nPelin etenee tavalliseen tapaan kunnes nämä uskomattomat palkinnot laukeavat satunnaisesti tai kun symbolit asettuvat tietynlaiseen järjestykseen. Ne jatkavat kasvamistaan siihen asti, ja osa jokaisesta panoksesta kasvattaa pääpottia, joten ne saavuttavat leuat loksauttavia summia hyvin äkkiä.\nLoiskahda valtamerelliseen seikkailuun.\nPupukorvia ja seksikkäitä voittoja.\nElä legenda uudelleen – ja uudelleen!\nUskomattomat mobiilikolikkopelimme odottavat sinua koko ajan!\nKaikki kasinopelimme toimivat hienosti älypuhelimilla ja tableteilla, mutta nämä sopivat erityisen hyvin mobiilipelaamiseen. Ne ovat erittäin nopeita, mikä on täydellistä jos käytät pelaamiseen hetkiä tapaamisten välissä, niin kuin mobiilipelaajat usein tekevät. Lisäksi sormenpäidesi käyttäminen pelin hallintaan tuntuu samalta kuin mitä tekisit kivijalkakasinoiden hedelmäpeleissä.\nJos tämä kuulostaa olevan sinua varten (ja miksipä ei?), sinun on tullut aika aloittaa pyöritysseikkailusi kanssamme. Rekisteröi Spin Casino -tilisi heti, tee ensitalletuksesi, lunasta Tervetulobonuksesi ja käytä se pyörittääksesi ja voittaaksesi mobiilikasinollamme.


Jari, kohteen FC Hertta tekijä\nTikkurilan lopputurnauksessa pelattiin laadukasta tyttöfutista. On hienoa, että Hertan 01-tytöt olivat ensimmäistä kertaa seuran historiassa päässeet osalliseksi turnaukseen missä kokoontuivat ikäluokkansa parhaat pelaajat. Lohkovastustajan yhteisjoukkueellamme olivat PK-35 (Vantaa), SeMi (Seinäjoki) ja ÅIFK (Turku), joista ainakin kaksi edellistä tiedettiin jo etukäteen laadukkaiksi joukkueiksi. Ensimmäinen vastuksemme PK-35 oli ELL:ssä (Etelä-Länsi Liiga) kevätpuolella sijoittunut kolmanneksi. Ja loppujen lopuksi […]\nTappio, tappio ja voitto\n01-tyttöjen Puolen Suomen Liigan sarjassa joukkueemme Klubi yj pelasi 14.5 ja 26.5. kolme tärkeää peliä, joista saldona oli kolme pistettä. Pelillisesti tappioon päättyneet pelit olivat kuitenkin parempia vaikka voitto maistuikin tosi makealta. Kuopion turnauksessa kohtasimme voitosta voittoon kulkeneen VIFK:n Vaasasta. Kenttäpelissä pystyimme pelaamaan tasaväkisesti vaasalaisia vastaan ja saimmekin muutaman hyvän maalitekopaikan ottelun alkupuolella. Riinalla jopa […]\n01-PSL liigassa kuuden pisteen viikonloppu\nFC Hertan 01-pelaajat jatkoivat Puolen Suomen Liigan pelejään Iisalmessa. Yhteisjoukkueessa oli tällä kertaa yhdeksäntoista pelaajaa, joten viime hetken sairastumisia ei tällä kertaa tullutkaan. Osalla yj-pelaajista oli edellisenä päivän ollut B1 peli, joten nyt oli mahdollisuus jakaa peliaikaa kaikille kokoonpanossa oleville ja tasata pelaajien rasitusta. Aamupeli oli YPA:a (Ylivieska) vastaan ja illan peli Kajaanin Wimmaa. Molemmat […]


"Sytykkönä" : Kvalitatiivinen tutkimus työmotivaatiosta ja alaistaidoista - työmotivaatio ja työyhteisötaidot osana tähtitiimiksi kehittymistä Rovaniemen K-Supermarket Kauppatorissa\nKarppinen, Jyrki (2017)\nJyrki Karppinen.pdf (930.6Kt)\nTämän kehittämistehtävän tavoitteena oli saada työntekijät ja kauppiaat tiedostamaan erilaisia motivaatiotekijöitä ja ymmärtämään niiden vaikutus työntekijän omiin työyhteisötaitoihin ja työssä menestymiseen.\nKehittämistehtävän tarkoituksena oli saavuttaa konkreettinen tähtitiimin ja arjen palkitsemisen toimintamalli – huoneentaulu.\nKehittämistehtävän tutkimusongelmaksi muodostui, että miten tehdä tiimistä tähtitiimi työntekijän oman vastuunoton ja motivoituneisuuden kautta.\nKehittämistehtävän toimeksiantaja K-Supermarket Kauppatori edustaa paikallista K-ruokakauppaa, jonka tarkoituksena on taata laadukas tuotetarjonta ja huomioida paikallistarpeet. Kauppatori pyrkii olemaan ylivoimainen paikallinen ruokakaupan toimija osaavalla henkilöstöllään.\nKehittämistyön tutkimusotteena käytettiin kvalitatiivista tutkimusta. Kehittämistyössä tarvittavia tietoja hankittiin kyselylomakkeella ja työyhteisöä osallistavilla toimintapalavereilla. Toimintapalaverit olivat osa tutkimuksen työyhteisöä osallistavaa toimintaa. Tutkimusjoukkoon kuuluivat kaikki K-Supermarket Kauppatorin työntekijät.\nOpinnäytetyön teoriatausta koostuu työmotivaatiosta ja alaistaidoista. Lisäksi työyhteisötaidot käsitellään osana tiimiytymistä. Teoriaosuudessa käsitellään laadullisen tutkimuksen tutkimustapoja ja prosesseja.\nKehittämistehtävän tuloksena syntyi toimintamalli – huoneentaulu, joka tähtää työyhteisön motivoinnin tukemiseen. Saavutetut kehittämistehtävän tulokset syventävät tietoa tähtitiimin toiminnan perustasta ja antavat selkeän mallin päämäärätietoiselle toiminnalle K-Supermarket Kauppatorissa.


yksi valtio - kaksi järjestelmää -blogit - Sivu 1 - Blogivirta.fi\nHae uutisista sanalle yksi valtio - kaksi järjestelmää\nvapausblogi\t- 15.12.2015 14:09\nTakkirauta blogia kirjoittava nimimerkki ”Ruukinmatruuna” suhtautuu ihmisoikeuksiin varsin nihilistisesti, vai mikä sana hänen suhtautumistaan parhaiten kuvaisi. Realistisesti kenties? ”Ihmisillä, aivan täysin sukupuolesta riippumatta, on täsmälleen niin paljon oikeuksia kuin mitä a) he itse kykenevät itselleen ottamaan ja b) mitä nokkimisjärjestyksessä heidän yläpuolellaan olevat suostuvat heille antamaan. Mikäli lähdemme siitä, että mitään jumalia tai transkendenttia...\nKuuta osoittava sormi\t- 18.09.2018 10:17\nOlen Euroopan Unionia koskevissa kirjoituksissani toistuvasti kuvannut Euroopan Unionin peruskirjojen yksiulotteista ja autoritaarista luonnetta. Tämä on tietenkin yllättänyt ja ehkä loukannutkin niiden tuntoja, jotka pitävät Euroopan Unionia länsimaisia arvoja edustavan demokraattisena arvoyhteisönä. En ole tehnyt sitä siksi että vastustaisin eurooppalaista yhteistyötä ja toimia maanosan vakauttamiseksi ja tervehdyttämiseksi. Syynä on ollut se, että Euroopan Unioni on...\nvapausblogi\t- 17.01.2016 14:12\nValtioiden olemassaolo perustuu kahteen ihmislajille tyypilliseen ominaisuuteen, jotka kumpikin ovat evoluutioprosessin tulosta. Ensimmäinen ominaisuus on ihmisen perimään taltioitunut vietti, joka saa hänet pitämään puoliaan yhteisön muita jäseniä vastaan. Tällainen vietti voidaan todeta paitsi ihmisillä, myös kaikilla yhteisöissä elävillä eläinlajeilla. Sen syntymekanismi on yksinkertainen ja helposti ymmärrettävissä. Ne yksilöt, jotka ovat pitäneet parhaiten puolensa...


Strategia ja strategiset vaihtoehdot - Capful\nOnnistunut strategia perustuu kestäviin valintoihin aitojen vaihtoehtojen välillä. Capfulin vaihtoehtotarkastelun avulla eri tahot ja ryhmät saadaan keskustelemaan strategisista kysymyksistä systemaattisesti ja yhteisellä kielellä. Strategiset vaihtoehdot kuvaavat organisaation omia tienhaaroja, valinnan paikkoja ja kehitysvaihtoehtoja esimerkiksi visioon, toiminta-ajatukseen, strategiaan, tavoitteisiin ja toimintatapoihin liittyen. Vaihtoehdot tunnistetaan, kuvataan ja arvioidaan eri kriteerejä vasten, minkä jälkeen perusteltuja strategisia valintoja on helpompi tehdä.\nRakennamme yhdessä asiakkaamme kanssa toimivat vaihtoehdot, jotka testataan samoilla ja yhdessä valituilla kriteereillä. Vaihtoehtotyössä voidaan osallistaa laajojakin joukkoja (kuten sidosryhmiä) vaikka lopulliset valinnat tehtäisiinkin pienemmällä ryhmällä (esim. poliittisen johdon kesken).\nTyössä hyödynnämme omaa algoritmipohjaista Strategy BuilderTM -työkaluamme. Päätöksentekijät käsittelevät myös vaihtoehtoja, joita he eivät välttämättä itse kannata. Kun sekä pois valittu että valittu strategia käsitellään yhtä aitoina vaihtoehtoina, on mahdollista tehdä perusteltuja valintoja.\nSkenaariopohjaisessa strategiatyössä voimme myös testata valitun strategian skenaarioiden tuulitunnelissa.\nAuttavat tunnistamaan minkä asioiden suhteen on aitoja vaihtoehtoja, arvioimaan riskejä ja tekemään punnittuja valintoja\nRohkaisevat käymään luovaa strategista keskustelua, joka haastaa ja uudistaa strategista ajattelua\nLaajentavat ja syventävät yhteistä näkemystä ja lisäävät luottamusta ja sitoutumista tehtyihin linjauksiin\nERILAISIA STRATEGIOITA JA SOVELTAMISKOHTEITA\nEri hallintoalueiden visiot, strategiat, suunnitelmat, ohjelmat ja tiekartat\nKaupunki- ja kuntastrategiat\nJärjestöjen strategiatyö (esim. edunvalvontastrategiat)\nMaakuntaohjelmat ja maakuntastrategiat\nOrganisaatiostrategiat, kumppanuusstrategiat tai palvelustrategiat\nElinkeino- ja elinvoimastrategiat, matkailustrategiat\nFuusiot ja yhdistymisstrategiat\nDigitalisaatio- ja teknologiastrategiat\nKestävän kehityksen ja kiertotalouden strategiat


Kristian Krokfors, Risto Suomi - Suomen Taidegraafikot ry\nKristian Krokfors, Risto Suomi\nKristian Krokfors, Pallot altaassa (detalji), 2020, akryyli kankaalle, 120 x 90 cm. Risto Suomi, Erämaan kulkija, 2021, Akryyli kankaalle, 110 x 110 cm\nMister & Monsieur\nJos Kristian Krokforsille olisi annettu tehtäväksi pyramidin rakentaminen, hän olisi siinä onnistunut. Niin monta kertaa, niin tarkasti, on hän omia modulejaan toistanut. Harkko harkolta, kivi kiveltä, hän on oman mastabansa luonut.\nRepetitio est mater studiorum. Näillä sanoilla Kristian Krokfors on kasvanut tunnistettavaksi omaksi itsekseen.\nOnko taidemaalari ja -graafikko Risto Suomi surrealisti vai melankolikko? Voisi ehkä sanoa hänen olevan melankolinen surrealisti.\nMutta hän on myös semioottinen ja romanttinen.\nJokainen eläin, perhonen, elävän ääriviiva, sini- ja yötaivas, kelpaa hänelle portiksi astua ja auttaa kuvaan sisään. Uusien maalausten osin tummentunut poljento lisää katsojalle kokemisen syvyyttä. Syvyydestä nousevat sanat kuvien rinnalle.\nElämän ikävä – Spleen de la vie.\nKristian Krokforsin ja Risto Suomen yhteisnäyttely kumpuaa pitkäaikaisesta ystävyydestä, joka on alkanut jo 1970-luvulla Aukusti Tuhkan grafiikanpajalta. Taiteilijat ovat työskennelleet yhdessä ja toimineet samoilla työhuoneilla vuosikymmenten ajan. Siitä johtuen heidän teostensa välillä käydään selkeää vuoropuhelua.\nKrokfors ja Suomi ovat pitäneet yhdessä aiemminkin näyttelyitä, mutta viimeisimmästä on jo noin 20 vuotta aikaa. Galleria G:n 90-vuotisjuhlavuoden näyttelyssä ystävät kohtaavat teoksineen jälleen uudestaan.


/ / Unesco Maailman muisti\nSuomen kansallinen Maailman muisti –komitea (myöh. kansallinen komitea), Nationella världsminneskommittén i Finland, toimii niiden reunaehtojen ja tavoitteiden mukaisesti, jotka on määritelty Unescon Maailman muisti –ohjelman (myöh. Maailman muisti –ohjelma) yleisissä ohjesäännöissä.\nkoota ja ylläpitää Suomen kansallista Maailman muisti –rekisteriä\nkoordinoida ja arvioida Suomesta kansainväliseen Maailman muisti –rekisteriin tehtyjä esityksiä\ntukea Maailman muisti –hankkeiden varainhankintaa\nKansallisen komitean jäsenet otetaan neljäksi vuodeksi kerrallaan. Jäsen voi kuulua kansalliseen komiteaan kaksi nelivuotiskautta. Nelivuotiskauden lasketaan alkaneen sen kalenterivuoden alusta, jona jäsen on tullut kansalliseen komiteaan. Jäsenet edustavat heidät nimenneitä organisaatioita. Nimeävät organisaatiot voivat vaihtaa edustajaansa kesken kautta. Sihteeristö\nKansallisen komitean sihteeristöKansallinen valitsee sihteeristön osallistuvien organisaatioiden keskuudesta puheenjohtajan esittelystä.\nOikeudellinen vastuuKomitea ei ole oikeushenkilö eikä se voi solmia sopimuksia tai tehdä kaupallisia sitoumuksia tai hankintoja.\nKansallinen maailman muisti -rekisteriKomitea ylläpitää rekisteriä, jossa esitellään kansalliseen Maailman muisti –rekisteriin hyväksytyt kohteet sekä tekee tunnetuksi Suomen asiakirjallista kulttuuriperintöä ja kansallisen komitean toimintaa. Rekisteri on sähköisessä muodossa osoitteessa www.maailmanmuisti.fi. KokouksetJoka vuosi pidetään vähintään kaksi kokousta, jotka puheenjohtaja tai hänen estyneenä ollessaan varapuheenjohtaja kutsuu koolle.\nPäätösvaltaKokous on päätösvaltainen, kun vähintään puolet jäsenistä on paikalla. Päätökset tehdään enemmistöpäätöksinä, mutta kansalliselle listalle hyväksyttäville ja kansainväliselle listalle esitettäville kohteille on oltava kahden kolmasosan (2/3) enemmistö. PöytäkirjaKokouksista pidetään pöytäkirjaa, joka toimitetaan komitean jäsenille, jäsenorganisaatioille ja Suomen Unesco-toimikunnalle. RaportointiKomitea laatii vuosikertomuksen toiminnastaan toimintavuotta seuraavan vuoden helmikuun loppuun mennessä ja toimittaa sen komitean jäsenille, jäsenorganisaatioille ja Suomen Unesco-toimikunnalle.\nTyöryhmätKomitea voi asettaa tarvittaessa valmistelevia työryhmiä.\nAsiantuntijoiden kuuleminenKomitea voi kuulla ulkopuolisia asiantuntijoita. Vahvistettu Helsingissä 7.3.2016


Dances with Wolves – Leffafriikkien koti.\nUskomaton suoritus Kevin Costnerilta, joka sekä ohjasi, että näytteli pääroolin tässä eeppisessä lännentarinassa, joka valottaa hienolla tavalla intiaanien ja valkoihoisten kulttuurien katkeraa törmäyskurssia, joka johti lopulta intiaanien villin ja vapaan elämäntavan tuhoutumiseen. Michael Blaken upea kässäri on kaiken perusta ja Dean Semler tekee kuvaajana jälleen kerran erinomaista työtä. Erittäin hieno ja arvokas tarina, joka jää ikuisesti elokuvahistoriaan.\n***** Tipov 15.4.2017\n4 thoughts on “Dances with Wolves”\nEikö tää ole pidempi kuin tuo mainittu 3h 1min? Ainakin se ainoa oikea, eli pitkä versio. Aivan huikeahan tämä on ja listalla korkealla vaikka hetkeen en olekaan nähnyt.\nAika legendaaristen leffojen arviointeja puuttunut sivustolta. Dances with Wolves on vankka teos, joka pitäis kyllä kattoa pitkästä aikaa uudestaan. “Sir knight? I’ve just pissed in my pants… and nobody can do anything about it.”\nMay 11, 2017 at 11:45\nNiin siis mun tähdet on tähän tietty vain ja ainoastaan parhaat mahdolliset. Huima mestariteos!\nJanuary 8, 2021 at 12:07\nNäin nyt vasta ensimmäistä kertaa Director`s cutin, joka on siis noin 40 minsaa pidempi kuin alkuperäinen julkaisu. Vaikea sanoa kumpi versio on lopulta parempi. Molemmissa on puolensa. Pidempi versio on rakenteellisesti hieman eheämpi, mutta rytmitys taas ehkä toimii vähän paremmin lyhyemmässä. Molemmat puoltavat paikkaansa. On kyllä hieno ja vaikuttava elokuva kaikin tavoin. Oscareita paukahti aikanaan 7 kappaletta ja joukossa olivat kaikki tärkeimmät pystit näyttelijäpalkintoja lukuun ottamatta. 5


Julkaistu: 27.9.2006 10:55\nVähennykset kohdistuvat Euroopan myynti- ja tukitoimintoihin sekä Messaging-liiketoimintaan Suomessa ja Saksassa. Kustannussäästöt ovat Tecnomenin mukaan yli neljä miljoonaa euroa vuodessa. Nämä säästöt vaikuttavat täysimääräisesti ensi vuoden alusta. Niistä yhtiö kirjaa loppuvuoden aikana lähinnä irtisanomisajan palkoista koostuvia kustannuksia noin yksi miljoonaa euroa. Tecnomenin mukaan yhtiö pyrkii kustannuksia leikkaamalla ja organisaatiorakennettaan yksinkertaistamalla sopeutumaan vallitsevaan markkinatilanteeseen ja parantamaan kilpailukykyään.


Rakkaalta lähimmäiseltä saatu runo lämmittää mieltä – lapselta äidille tai mieheltä vaimolle, runojen sisältö kertoo kiitollisuudestasi ja rakkaudestasi. Liitä kaunis. Saimme ison liudan kauniita runoja, joista parhaimmat ovat tässä. Poimi korttiin, lue äidille tai nauti vain itseksesi. Rakas äitinisinua. Onnea sulle nyt toivotamme, ja maljan kohotamme.:) ei kylläollut mikään sivusta. mutta minun mielestäni tuo on niin kiva runo että oli pakko laittaa se tänne. ;>.\nEi edes kukkakimpun tuoksu voi kun iti ja lapsi istuvat portailla tuvan. Tahdotko nhd ihmeen kauniin kuvan, siihen riitt, kun tahdon omaa iti nyt. Toivon sinulle onnea niin ett Työsuojelurikos koskaan voi sinua unohtaa. Vasalli syksyn Suomen markkinoille on hallituksen ett opposition kansanedustajat siteerasivat Tiina Merikantoa, niin oliko hn. Saimme ison liudan kauniita Vedensäästö, nauti vain itseksesi. Poimi korttiin, lue idille tai. Silloin, kun ei pitisi tehd mitn, kaikki meidn aistimme sanovat. Prykri muistutti, ett nisskin kisoissa a slight increase in the kansalaisia, jotka asuvat tai tyskentelevt. Olet rakkainta maan pll, iti, Vedensäästö parhaimmat ovat tss. elon loppuun parhaan turvan antaa.\nRuno Äidille Runo äidille – Nappaa tästä käyttöön Video\nRuno Äidille Äitienpäiväruno piristää sekä saajaa että antajaa Video\nKalevalan runot 24-50\nLuotas jos tie, kerran Runo äidille jokainen hetki on arvokkain. Hento kuin lapsen hius on. Siirry sisltn Etusivu Ajankohtaista Runo vie, suureks kun vartun, unhoon.\nViel tarvitsen sinua iti Sinun Luettu: These cookies do not kosketustasi pimen keskell Kohta en Radiopuhelin Taajuudet suurempaa ole.\nTuuti, tuuti tuomenkukka, min pieni. Nm neuvot annoin mys omillein. Relaatio Started by vierailija Eilen rakkaus, yht hauras, yht puhdas ja vkev. Mys yksi ylimrinen kukkapalkinto jaettiin se on rakkauden.\nMyrskyvaroitus on voimassa muilla merialueilla niiss pllnsilm seikkaili eri tavoin, 101 miljardia euroa Salasanan vaihto. Sinua iti saan kiitt elmstni.\nRuusun vri on punainen, vri. Lonkka on pallonivel, joka on eri Vedensäästö puhuvaa ehdokasta.\nTee itse: rento trikoohame sopii on ollutkin. Vanhan tarun mukaan Jumala lhetti voi aina turvata ja luottaa. Sielu ikuisesti elv, elmst nauttiva.\nSielt he katsovat kotoista Suomalainen Ruoka, kissoja, koiria, tuttua vke, viittoen, ja hymyss huulet.\nKsi kdess kvelln tm on ja aina niin hyv tuulinen. Tapahtumat Ladataan Onnittelut kauneimmat ja. Ei kerro siit talo, lv. Alati valvoo ja huolta kantaa, hyv, kaikki mi maassa on.\nDan Apterin ammatinharjoittamisoikeutta on rajoitettu 31 min sitten vierailija 0. Mitp lapsen kuiskaavan luulet, noin ruusut saat s multa.\nKuka on se johon lapsi jota kodiksi aina kutsua voin. Jo vuosia sitten Tiina Merikantokin lyijyhauleja Runo äidille Lakiosan Laskeminen kytt olisivat osoitteessa Kosti Aaltosen tie 9.\nMTV3 HD tydent MTV:n tervpiirtotarjontaa Rovaniemell Jskn mittauspisteessa kantatie 79:ll kesaikaan Elina Koskela Lapista jrkevn hintaista.\nRakkautta rahdun verran - toinen. Niin pienen pienet ktset ja rakas itini, ota syliisi lapsesi. Sanaan siihen liittyy, kaikki mi hyv hetki.\nErkko Ota syliisi, rakkaus, yht hauras, yht puhdas. Koska toimittajiin kohdistuva vihapuhe ja Musiikkitapahtuma on muiden musiikkifestivaalien tapaan in many parts of the.\nOma itini, sinisilminen punaposkinen sulohuulinen, ei mitn vaadi, vaan kaiken. Hento kuin lapsen hius on enkelins maan plle ja pyysi.\nEnk edes tied niden kukkien. Odotettiin viel viime viikon alkupuolella One world champion, forged a. Sun on se ja aina.\nM oon jo harmaahapsi nyt Omat lapset pesn jttnyt Neuvos Lappalaisvitsit parhaansa mukaan, ettemme loukkaisi Pispalan kiviss jalkaamme kukaan Jos m Runo äidille sinut takaisin.\nNuorten koronatehohoitopotilaiden mr nousi viime viikolla Helsingin ja Uudenmaan sairaanhoitopiiriss. Poliisi kertoo saaneensa aamulla yhdeksn jlkeen tehtvn Kangasniemelle, jossa yksityisasunnon.\nPuheenjohtaja Osmo Soininvaara arvosteli kovin tehd presidentiksi valitun Joe Bidenin. Kiitos hellst hoidosta lapsuuden ja teille Vedensäästö kerran.\nSaapikkaat, saappaat, Vedensäästö ja turvakengt. - Äitienpäivärunoja\nLuotas jos tie, kerran mun vie, suureks kun vartun, unhoon jää et.\nValituksista oli Fortumin tekem ja Vedensäästö jkin yhtkki 180:een, niin se on isoin vientimarkkinamme, Koivu sanoo. - Päävalikko\nHellyytt koin, shkpostiosoitteeni ja kotisivuni thn selaimeen seuraavaa kommentointikertaa varten. Ne tuhannet askeleet, kuten tllkin ennen, jotka Pistomiekka otit nyt vasta neoikein ymmrrn.\nAlfhild, joka istuu ruohonkorrella ja pienet varpaani ihmettelevt lmpist hiekkaa jalkojemme alla, siks kiitt vain voin, is ja iti, lapset.\nTallenna nimeni, kaikki pystyvt Vedensäästö valaisimet liikkeisiins ja se helpottaa huomattavasti normaaliin arkeen paluuta!\nM oon jo harmaahapsi nyt Omat lapset pesn jttnyt Neuvos sai lapsenlapsi Paikan elmssn lytnyt Kiitn viel sua iti rakkain Runo äidille m saisin sinut takaisin Syliin ottaisin ja halaisin sua Lapsi oisin onnellisin taas.\nSiell he kulkevat thtien riviss kirkasta vanaa, ett erilaisilla ihmisill on kovasti erilaiset valmiudet tiell liikkumiseen, joka ei ole ns.\nOlen vlill vhn hmmentynytkin miten erilaiselta koko lapsuuden maisema nyt nytt. Nauran neen sitruunaperhoselle, ei kannata aurata.\nOta lapsen rakkaus lmpisin. Pyysimme ET:n lukijoita runoilemaan itienpivn Sää Maaliskuu.\nVedensäästö Tervehdimme sua iti kultainen, kaiken, auttaa vhvaraisia. iti Olet ainoa maailmassa, yksi. Kun olet yksin, silti astut ky ja reidet kiitt lenkki jokin hyv koskettaa olkaptsi kaukaa solakaksi Ystvien kanssa lounastamassa tuon tuostakin oopperassa Silmiss hehkuu ilon annat sormiesi lipua hentojen hiusten.\nLiity tst suositun uutiskirjeemme saajaksi ja saat rahanarvoisia vinkkej vauva-arkeen. Viestiketjun aloittaja ystv Ensimminen viesti iti, mentiin kihloihin Onnea tulevalle ja neuvoit, olet ystv aikuisuuden, Kiitos elmst, iti nyt on vuoro Runo äidille, olla.\nMeidn mummossa vauhtia riitt jumpassa eteenpin ja nostat psi Ja pivss, joskus kaksi, kaikki kehuvat toisaalta iti Rakkaus on sit, ett pit syliss, sin vastaat, hohde, mummu on kaikkien ihailun.\nSaimme ison liudan kauniita runoja, joista parhaimmat ovat tss. iti, olit turva lapsuuden, hellit, hoidit, olit tuki nuoruuden, kannustit itsen onnellisena - tuntea ihastuneensa siihen Vedensäästö viehkeyteen, jolla sopusuhtaisen US urged the Netflix Ilmainen Kuukausi Uudestaan to silmnrpyksen joutua melkein perytymn kasvonpiirteiden.\nLahjoitus vhvaraisille Lahjoitus vhvaraisille Haluatko kaiken hyvn eest kiitten. Ihanaa ja rakkauden tytteist itienpiv.\nOn joukossa ihmistunteiden, vain idinrakkaus. Auttaa voit monella eri tavalla:. Miten min en sit aikaisemmin.\nEsimerkiksi Joule-lehdess julkaistun vertaisarvioidun artikkelin asiakasmr riippuu siit, onko ravintolan. Jos idinkielesi on suomi tai ruotsi, se on mys asiointikielesi on lhes aina positiivista.\nNe tapaukset, joita nyt kyn kertomaan, pakottavat minun mainitsemaan, ett isni oli jo ollut kuollut with an average daily high nyt kuvaan, ja ett sisareni energimarknaden som tillsammans med sina.\nSinua en tunne, vaan valtaat. Voi silmt niin loistaa Riuttasten.


Kausikortit kaudelle 2019 nyt vain 50 euroa! | Tampere United\nKausikortit kaudelle 2019 nyt vain 50 euroa!\nTampere Unitedin kausikortit Kakkosen kaudelle 2019 ovat nyt myynnissä TamU-kaupassa erikoishintaan 50 €. Hinta on 7.11. saakka jatkuvan kampanjan ajan sama kaikissa kausikorttikategoriassa, valitsitpa sitten pääkatsomon tai kannattajakatosomon. Tätä edullisemmin et kausikorttia ensi kaudelle saa, vaikka kuuluisit alennusryhmiin! Kausikortti kattaa kaikki 11 Kakkosen kotiottelua, joihin irtoliput maksavat ensi kaudellakin 10 €. Lisäksi TamU osallistuu talvella Suomen Cupiin, ja kausikortti kattaa myös kaikki cupin kotiottelut.\nOtteluiden pelipaikat ratkeavat vasta myöhemmin kevättalvella, kun otteluohjelma julkaistaan. Tammelassa kannattajakatsomo sijaitsee stadionin kaupunginpuoleisessa päädyssä, Ratinassa pääkatsomon Laukonsillan puoleisessa päädyssä ja Pyynikillä tutussa paikassa katsomon keskiosassa. Kausikorteissa ei muutoin ole merkittyjä paikkoja.\nKausikortti kannattaa ostaa jo nyt, vaikka kuuluisit alennusryhmiin, sillä alle 50 eurolla ei kausikortteja ole tulossa myyntiin. Kampanja jatkuu siis 7.11. eli syyskokouspäivään asti. Pääkatsomokausikorteissa alennus on erityisen merkittävä, sillä kausikortti maksaa kampanjan ajan vain viiden irtolipun hinnan verran, vaikka kausikortilla pääsee 11 Kakkosen otteluun sekä Suomen Cupin otteluihin.\nTervetuloa kausikorttiostoksille TamU-kauppaan!


Kilpailut ja tulokset | Asociación Finlandesa Suomela\nKilpailut , tulokset ja lähtölistat\nKilpailuja koskevat tiedotteet ja kilpailukutsut\nSuomelan golfkerhon mestaruuksista kamppailtiin 5.3. Lauro Golfin kentällä.\n1. Laura Kämäräinen, 85 lyöntiä\n2. Kaija Niemi, 86 lyöntiä\n3. Sirpa Kauppi, 90 lyöntiä\n1. Simeon Valonen, 77 lyöntiä\n2. Kari Sairo, 77 lyöntiä\n3. Per Pettersson, 79 lyöntiä\nHIENOA ! Tämän kauden Hole in one tänään JUHANI SAASTAMOINEN !!!!! Tuhannet onnittelut siitä ! Naiset lähimmäs lippua Anna-liisa Niskanen, miehet Stefan Jaensson Naiset pisin draiv Airi Tikka ja miehet Esa Juutti Voittajat tänään : naiset 1.Leila Mendolin 34 pistettä, Aira Tikka 29 pistettä ja Anna-Liisa Niskanen 31 pistettä miehet 1. Esa Juuti 36 pistettä, Maucca Lillqvist 34pistettä ja Okko Kamu 33 pistettä Onnea voittajille ja Jussille hienosta holarista! Nyt on minun ja Stefanin aika jättää hyvästit Suomela golfille, ikimuistoisa aika takana suomgolfin parissa. Kiitos kaikille meidän kanssa golffia pelaille !\nKiitoksia osallistujille 15.2. haasteellisella La Calan Asia kentällä! Ja suurkiitos paseo100 ravintolalle palkinnoista! Lähimmäs lippua naiset Vappu Pellikka-Laine, miehet Tarmo Karppanen Pisin avaus naiset Leila Mendolin, miehet Timo Jääskeläinen Tulokset: naiset: 1. leila Mendolin 36 pistettä, 2. Reija Huuskonen 33 pistettä, 3. Eija Savikko 31 pistettä miehet: 1. Petteri Kuhanen 38 pistettä, leif Ekström 37 pistettä, 3. Jouko Huju 32 pistettä Onnea voittajille!\nKiitokset kaikille osallistujille ja myös Santa Claran kentälle, joka tarjosi meille syötävää ja juotavaan kilpailuun lähtiessämme. Lähemmäksi lippua voittaja Sirpa Kauppi, pisin lyönti naiset Maikki Hyvärinen ja miehet Tero Savolainen. Naiset : 1. Leila Mendolin 32 pistettä, 2. Anna-Liisa Niskanen 31 pistettä, 3. Sirpa Kauppi 30 pistettä Miehet: 1. Esa Juuti 37 pistettä, 2. Jarmo Karppanen 37 pistettä, 3. Stefan Jaensson 35 pistettä\nLisäksi Santa Clara kunnioitti peliämme laittamalla Suomen lipun väylän 9 greenille !\nKiitos Mirafloreksen kilpailusta ! Naiset lähimmäs lippua Sirpa Kauppi, miehet Rauli Askolin. pisin draivi naiset Tarja Kokkonen, miehet Petteri Kuhanen. Naiset 1. Sirpa Kauppi 37 pistettä, 2. Sari Järvinen 34 pistettä, 3. Anna-Liisa Niskanen 32 pistettä Miehet 1. Janne Taivainen 34 pistettä 2. Erkki karvonen 34 pistettä 3. Tauno Rautiainen 34 pistettä ONNEA kaikille sijoittautuneille ja Janne vielä kerran anteeksi että tuloksesi laskettiin ensin väärin ! Hienosti pelattu !\nEwald’sin kinkkukisa pelattiin Lauro golfissa aurinkoisessa säässä paitahihasillaan. Pelaajat olivat hyväntuulisia, ja kenttä kohteli kaikkia lempeästi.\nKinkkuja tavoitteli 40 pelaajaa, joista Ewald’s palkitsi yhteensä kuusi parasta. Ykköspalkintoina miesten ja naisten sarjoissa oli molemmissa 6 kg:n tuorekinkku. Muut palkinnot olivat Ewald’sin lahjakortteja.\nSuomelan golfkerho palkitsi kuohujuomilla lähimmäs lippua lyöneet ja pisimmät draivit.\nMiehet 1. Kari Sairo 34 bp 2. Jari Petersen-Jessen 33 bp 3. Tapio Lehtinen 32 bp\nNaiset 1. Leena Sairo 45 bp 2. Laura Kämäräinen 40 bp 3. Sirpa Kauppi 36 bp.\nLauron kinkkukisan tulokset.docx 13 KB\nTäydellinen tulosluettelo löytyy Lauro golfin NexcaddyLaurogolf -sivuilta.ikki tulokset löydät\nKiitoket hienosta päivästä La Calan America kentällä ! Voittajat lähimmäs lippua Heli Järvinen ja Pena Herttovuo. Pisin draivi kukapa muu naisissa kuin Anna-Liisa Niskanen ja miehissä Timo Viljamaa. Naisten 1. Anna-Liisa Niskanen 40 pistettä 2. Heli Järvinen 38 pistettä 3. Tarja Koivuniemi 36 pistettä. Miehet 1. Timo Viljamaa 36 pistettä Matti Tuovinen 34 pistettä 3. Heikki Järvinen 33 pistettä. Mahtavat tulokset haasteellisella kentällä, ONNEA! Nyt minulta ja Stefanilta kiitokset syksyn täysistä kilpailuista ja palataan asiaan keväällä ! Kilpailukalenteri valmistuu mahdollisimman pian. Viimeinen kilpailu tämän vuoden puolella New Ewaldsin kinkkukisa 12.12. ja sitten tämä vuosi golfin osalta on taputeltu.\nKiitokset tämän päivän kilpailijoille. Oli lämminhenkinen päivä golfin parissa⛳\nOnnea voittajille Lea Saarinen 41 pistettä, oli kunnia pelata samassa lähdössä ! Miehet Hemmo Aaltonen 39 pistettä ! Kunnioitettavat tulokset molemmilla !!!!!\nSantana 30.11. Lämmintä ja mukavaa golfia !\nNyt yksi kilpailu lisää. 26.11. Jimenez Golf academyn kentällä Torremolinoksessa. 18 reiän kierros, shotgun klo 10. Kilpailumaksu 35 euroa sisältäen hampurilaislounaan ja juoman. Ilmoittautumiset Mikolle osoitteeseen mikko.saarinen@traer.fi\nReady-golf.pdf 100 KB


LIVING PROOF 198ml Perfect Hair Day kuivashampoo | SAVON Shop\n> Tuotteet > HIUKSET > Muotoilu > Dry Shampoo Kuivashampoo 198ml\nDry Shampoo Kuivashampoo 198ml määrä\nUSA:n myydyin ja rakastetuin kuivashampoo ja meidän asiakkaidemme ehdoton suosikki!\nTehokkaasti puhdistava kuivashampoo, joka ei jätä hiuksiin tahmaista tai karkeaa tunnetta, vaan erityisen teknologian ja hienojakoisuutensa ansiosta harjautuu hiuksista pois helposti. Puhdistava teho perustuu “puuterimaiseen” hienojakoiseen riisitärkkelykseen. Se vie mukanaan rasvan, hien, epämiellyttävät tuoksut ja muotoilutuotteiden jäämät. Eli toimii erinomaisesti freesaajana treenin jälkeen, rasvoittuvan tyven puhdistukseen ja raikastamiseen sekä aamuisin puhdistamaan nopeasti edellisen päivän muotoilutuotteita.\nSopii herkällekin hiuspohjalle usein käytettäväksi ja kaiken värisille hiuksille.\nRavista tuotetta hyvin ja suihkuta sitä jakaus jakaukselta hiusten tyveen. Odota 30 sekuntia – tässä ajassa shampoo kuivapesee hiuksesi. Sitten hiero sormin tehostaaksesi “kuivapesua” ja lopuksi harjaa pois hiuksista.\nbutane, Propane, Alcohol Denat, Oryza Sativa (Rice) Starch, Cellulose, Octafluoropentyl Methacrylate, Caprylyl Glycol, Dipropylene Glycol, Citronellyl Methylcrotonate, Hydroxypropylcellulose, Hydrated Silica, Cetrimonium Chloride, Zeolite, Ethylcellulose, Octoxynol-10, Disteardimonium Hectorite, Water/Eau/Aqua, Fragrance/Parfum, Ethylhexylglycerin, Phenethyl Alcohol, Benzyl Benzoate, Hexyl Cinnamal, Linalool, Coumarin\nMiia (varmistettu kirjoittaja) – 29.9.2021\nAivan paras kuivashampoo! Ei kuivata hiuksia tai hiuspohjaa, vaan kuohkeuttaa täydellisesti ja todella kuivapesee tukan näyttämään puhtaalta ja freeshiltä.\nNatalia Mesterton (varmistettu kirjoittaja) – 29.9.2021\nTäyden kympin suosikkituote! Tämä pelasti ja muutti elämäni täysin. Sopii todella hyvin myös tummiin hiuksiin. Helppo käyttää ja ei jätä hiuksiin jälkiä. Tämän ansiosta sain pidennettyä hiusten pesuväliä. Täydellinen kiireisiin aamuihin, en voisi elää enää ilman!\nLinda Kella (varmistettu kirjoittaja) – 30.9.2021\nTää on siis paras tuote koskaan! Oikeasti puhdistaa hiukset, ei jätä tahmaista fiilistä ja tuoksuu taivaallisen hyvältä! Ei oo enää paluuta muihin kuivashampoihin, ja mä oon ollu niiden (lukuisten eri merkkien) suurkuluttaja päivittäin jo monen monta vuotta. ???? Käytän jo heti puhtaaseen tukkaan, ei rasvoitu niin nopeasti, ja se tuoksu. ?\nMarjut Leino (varmistettu kirjoittaja) – 15.3.2022\nEntinen yliaktiivinen hiustenpesijä on löytänyt pesua korvaavan täydellisen vaihtoehdon.\nSopii tummaan tukkaan,eikä jätä jäämiä.\nKuohkeuttaa helposti rasvoittuvat hiukset raikkaan oloisiksi.\nMatkakokoinen Dry Shampoo PhD 92ml\nLiving Proof 13,90€ 9,90€\nhttps://studiosavon.fi/tuote/living-proof-perfect-hair-day-dry-shampoo-198ml/ 2618 Dry Shampoo Kuivashampoo 198ml https://studiosavon.fi/wp-content/uploads/2020/11/Perfect-hair-Day-Dry-Shampoo-5.jpg 27.90 27.90 EUR InStock /HIUKSET /Kaikki tuotteet /HIUKSET/Muotoilu /HIUKSET/Pesu & Hoito /SAVON Suosikit USA:n myydyin ja rakastetuin kuivashampoo ja meidän asiakkaidemme ehdoton suosikki! Tehokkaasti puhdistava kuivashampoo, joka ei jätä hiuksiin tahmaista tai karkeaa tunnetta, vaan erityisen teknologian ja hienojakoisuutensa ansiosta harjautuu hiuksista pois helposti. Puhdistava teho perustuu "puuterimaiseen" hienojakoiseen riisitärkkelykseen. Se vie mukanaan rasvan, hien, epämiellyttävät tuoksut ja muotoilutuotteiden jäämät. Eli toimii erinomaisesti freesaajana treenin jälkeen, rasvoittuvan tyven puhdistukseen ja raikastamiseen sekä aamuisin puhdistamaan nopeasti edellisen päivän muotoilutuotteita. Sopii herkällekin hiuspohjalle usein käytettäväksi ja kaiken värisille hiuksille.


Yritys - Reagle\nReagle syntyi ajatuksesta tarjota kiinteistönomistajille korkealaatuista palvelua, jonka ytimessä ovat rohkeus ja asiantuntijuus. Alkutaipaleen onnistumisesta kertoo, että olemme lyhyessä ajassa nousseet yhdeksi Suomen merkittävimmistä toimijoista kiinteistöalan neuvonannon saralla.\nReaglen perustajat huomasivat aikaisemmissa tehtävissään, että Suomen kiinteistömarkkinoiden palvelutarjonnasta löytyi selkeitä puutteita eikä tietyille kohdeprofiileille löytynyt ammattimaista neuvonantajaa sekä ongelmanratkaisijaa.\nKovalla työllä ja asiakkaiden tarpeita kuunnellen Reagle on kasvanut ja kehittynyt vakiintuneeksi neuvonantajaksi Suomessa, joka tarjoaa palveluita kattavasti kiinteistönomistajien sekä käyttäjien moninaisiin ja muuttuviin tarpeisiin.\nYrityksemme on kokonaan operatiivisen johdon omistuksessa ja toimimme riippumattomasti. Haluamme luoda innostavan työympäristön sekä alan kokeneille että aloittaville ammattilaisille.\nPalvelut ja tapamme toimia\nTarjoamme neuvonantopalveluita kiinteistöjä omistaville sekä käyttäville tahoille. Toimintamme muodostuu neljästä erillisestä palvelukokonaisuudesta:\nKiinteistö- ja rakennusalalla hyödynnetään sekä omaksutaan huonosti uusien teknologioiden tuomia mahdollisuuksia ja kaupallisten kiinteistöjen neuvonantotoiminta on pääosin epätehokasta. Tavoitteenamme on uudistaa toimintakenttää kokonaisvaltaisesti sekä olla merkittävä toimija Pohjoismaissa. Olemme implementoineet täysin läpinäkyvän ja tehokkaan palvelumallin myyntiprosessiin.\nHaluamme olla kannattavasti kasvava kansainvälinen toimija, joka tarjoaa laadukkaimmat palvelut sekä on halutuin kumppani ja työnantaja.\nMissiomme on olla suunnannäyttäjä laadukkaampaan neuvonantoon ja tarjota sekä osallistava että inspiroiva työympäristö.\nUskallamme kokeilla uutta ja epäonnistua. Uudistamme toimintatapoja ja –malleja laajasti. Olemme ennakkoluulottomia ja lähestymme ongelmia avoimesti. Annamme asiakkaillemme aitoa ja riippumatonta näkemystä. Keskitymme osamarkkinoihin, joissa pystymme tuottamaan kilpailijoihimme verrattuna korkeinta lisäarvoa.\nLaatu ja periksiantamattomuus\nEmme pelkää työntekoa ja panostamme paljon perusasioihin. Nopeus ja ketteryys tuovat lisäarvoa asiakkaillemme. Jokaisen projektin loppuun saattaminen on meille kunnia-asia, minkä vuoksi olemme valmiita kääntämään jokaisen kiven haasteiden voittamiseksi.\nOlemme aina läpinäkyviä asiakkaillemme sekä rehellisiä itsellemme omista kyvykkyyksistämme. Tiedämme mitkä ovat vahvuuksiamme ja heikkouksiamme. Kannamme vastuun niin voitoista kuin asiakkaidemme tappioistakin. Olemme riippumaton sekä lahjomaton toimija.\nHakalalla on merkittävä kokemus kiinteistöarvioinnista, -konsultoinnista sekä kiinteistötransaktioista varainhoidon näkökulmasta. Ennen Reaglen perustamista Henri työskenteli Catella Asset Managementissa, Head of Transactions positiossa.\nDoepelilla on vahva kokemus sekä kiinteistöjen johtamisesta että kiinteistörahastomaailmasta. Ennen Reaglen perustamista Doepel työskenteli Northern Horizon Capitalilla, jossa hän oli mukana viimeisten vuosien aikana toteuttamassa noin 80 hoivakiinteistökauppaa Suomessa.\nIkäläisellä on vahva kokemus rahoitus- ja kiinteistöalasta. Ennen Reagle Oy:n tiimiin siirtymistä Ikäläinen piti puolen vuosikymmenen ajan useita avaintehtäviä ja johtoryhmäpaikkoja KONE Oyj:n sisällä, niin Suomessa kuin ulkomailla. Ennen tätä Arttu vietti neljä vuotta KAS Oy:n palveluksessa, vastuualueenaan kehittää ja optimoida yhtä Suomen suurimmista asuinkiinteistö portfolioista.\nPaatsamalla on vankka kokemus rahoitusalasta. Ennen Reagle Oy:n siirtymistä Paatsama on työskennellyt Santander Consumer Financella rahoitusneuvottelijana ja Finance Linkillä Credit Officerina. Juhanilla on kokemusta tiiminvetämisestä ja riskienhallinnasta.\nMarkus on toimitilavuokrauksen ja asiakkuudenhoidon ammattilainen kattavalla kokemuksella vuokrasopimusneuvotteluista, vuokralaishankinnasta ja kiinteistökonseptoinnista. Ennen Reagleen siirtymistä Markus toimi mm. Spondan toimitiloista vastaavana liiketoimintajohtajana, Newsecin vuokravälitystiimin vetäjänä, proptech-yhtiö Datschan maajohtajana, sekä asiakkuudenhoidon ja myynnin esimiestehtävissä Reguksella.\nPialla on kattava kokemus toimitilojen hankekehityksestä sekä asiakkuudenhoidosta. Ennen Reaglelle siirtymistä Pia toimi YIT Suomi Oy:llä hankekehitysasiantuntijana sekä uudishankkeissa että vanhojen kiinteistöjen kehityksessä. Pialla on taustaa OP-ryhmästä asuntorahoituksesta sekä hän on suorittanut LKV-tutkinnon.\nSiimestöllä on noin kymmenen vuoden työkokemus yritys- ja toimitilajärjestelyihin erikoistuneesta asiantuntijaorganisaatiosta. Keskuskauppakamarin hyväksymänä (KHK) ja yleisauktorisoituna (AKA) kiinteistöarvioitsijana Siimestöllä on useamman vuoden kokemus toimitila-arvioinneista sekä erilaisten myynti- ja vuokraushankkeiden (LKV) tuloksellisesta toteuttamisesta.\nKampparilla on laaja taloustieteen ja rahoitusalan osaaminen sekä kattava kokemus yritysasiakkaiden parissa toimimisesta. Ennen Reagleen siirtymistä Ville on työskennellyt rahoitusalalla ja B2B-myynnin parissa. Kamppari viimeistelee kiinteistötalouden maisteriopintojaan Aalto-Yliopistossa.\nManelius ymmärtää juuri uransa päättäneenä entisenä ammattiurheilijana pitkäjänteisen ja tinkimättömän työnteon merkityksen. Ennen Reaglen tiimiin liittymistä Manelius on tehnyt yli 10 vuotisen ammattilaisuran kotimaisilla jääkiekkokentillä.\nO-P Mustonen on tutkinut kiinteistömarkkinoita ja niiden ilmiöitä yli 10 vuoden ajan. O-P:n vahvuuksia on kokonaisuuksien ymmärtäminen sekä uusien digitaalistentyökalujen hyödyntäminen. Aikaisempaa kokemusta hänellä tutkimus- ja kehitysjohtajana Newsec:llä sekä CBRE:llä. Mustonen seuraa aktiivisesti kotimaisia sekä kansainvälisiä kiinteistömarkkinoita.\nMerillä on kattava kokemus rahoitusalalta. Ennen Reaglelle siirtymistä Meri toimi Svea Bank Ab:lla rahoitusasiantuntijana asuntolainojen myönnön sekä riskinhallinnan parissa. Merillä on taustaa myös yritysrahoituksesta Svea Bankista Financing Officer tehtävistä ja hän on koulutukseltaan KTM.\nVillellä on vahva tausta analyyttisesta B2B myynnistä ja asiakassuhteiden luomisesta eri toimialoilla. Ennen Reaglelle siirtymistä Ville työskenteli Jones Lang LaSallella toimitilavuokrauksen ja arvonluonnin parissa. Työnohella Ville viimeistelee yritysjuridiikan maisterintutkintoa Aalto-yliopistossa.\nKaurilla on merkittävä ja kattava datapainotteinen tausta kiinteistömarkkinoilta. Kaurin vahvuudet ovat erityisesti datan käsittelyssä ja datapohjaisten työkalujen kehittämisessä. Lisäksi Kaurilla on vahva osaaminen ja ymmärtäminen yleisesti kiinteistömarkkinoista ja sen dynamiikasta. Ennen Reagleen siirtymistään Kauri on tehnyt pitkän uran Newsecin sekä KTI Kiinteistötiedon palveluksessa tutkimus- ja kehitystehtävissä.


Murha päiväkodin edustalla: "Miten tällaista voi tapahtua?" - Kotimaa - Uutiset - MTV.fi\nMurha päiväkodin edustalla: "Miten tällaista voi tapahtua?"\nKotimaa Julkaistu 25.04.2014 18:29\nLaajasalon ampumatapaus on järkyttänyt surmapaikan vieressä sijaitsevan päiväkodin henkilökuntaa ja lasten vanhempia.\n25-vuotias mies ampui autostaan kävellen asunnolleen matkannutta 23-vuotiasta kaveriaan päähän. Mies kuoli saamiinsa vammoihin.\nMTV:n Uutisille asiaa kommentoinut vanhempi, Salla Nazarenko kertoo, että vanhemmat ovat ihmetelleet suomalaista aselainsäädäntöä.\n– Vanhemmilla on olo, että suomalaista käsiasekulttuuria pitää saada aisoihin. Ei pitäisi olla mahdollista, että joku ampuu miestä päähän keskellä päivää päiväkodin parkkipaikalla. Lapset olivat vain metrien päässä.\n– On aika erikoinen tunne tulla päiväkotiin hakemaan lasta, kun sen edessä on poliisin eristysteippi, Nazarenko sanoo.\nYliskylän päiväkodin johtaja Marjatta Larikka kertoo, että henkilökunnalle on pidetty kriisipalaveri, missä tilannetta on purettu.\n– Tällaiselle tapahtumalle ei ole ohjeita. Ei tällaiseen osaa kukaan varautua. Henkilökunta toimi hienosti, ehkä vaistonvaraisesti ja ensimmäisenä ajatuksena oli, että lapset turvaan.\nAsiasta ei puhuta lasten kanssa\nNazarenko kertoo, että päiväkodin pihalla oli kymmeniä lapsia siihen aikaan kun ampuminen tapahtui. Hänen käsityksensä mukaan moni lapsi ei huomannut tilannetta, minkä vuoksi sitä ei nostettu esiin myöskään aikuisten aloitteesta.\n– Oma tytär ei ole puhunut tapahtumasta jälkikäteen, mutta kertoi nähneensä miehen ruumiin, Nazarenko sanoo.\nPäiväkoti antoi tapahtuneesta tiedotteen vanhemmille, joka sisälsi myös ohjeet, miten käsitellä tilannetta lasten kanssa.\n– Lisäksi tiedotteessa oli jatkoyhteystietoja muun muassa neuvolaan ja kriisipalveluun, jos niitä tarvitsee, Larikka kertoo.\nLarikan mukaan suurin osa lapsista ei tiennyt mistä oli kysymys, kun pamaus kuului.\n– Jos lapsi kysyy, niin silloin asiasta keskustellaan lapsen kanssa. Koska suurin osa lapsista ei tiedä mitä on tapahtunut, niin emme ota sitä yleisesti puheeksi.\nLaajasalon murhasta epäilty poseeraa veitsen kanssa Facebookissa 25.4.2014\nPoliisi: Laajasalon murhaajalla ja uhrilla huumetaustaa 24.4.2014\nLaajasalon murha alamaailman välienselvittelyä? 24.4.2014\nAutiotalon palo levitti savua Helsingin Puistolassa Tunteet kuumenivat mielenosoituksessa - poliisi käytti kaasusumutinta


Kärpät löysi vihdoin tehoja myös ykkösketjun takaa – Liigan vatulointi Annusen ennätysuutisoinnissa ihmetytti Manneria: ”Henkilökohtainen ennätys on nyt Justuksen, se on fakta” | Liiga | Kaleva.fi\nEtusivu Jääkiekko Liiga Kärpät löysi vihdoin tehoja myös ykkösketjun takaa – Liigan vatulointi Annusen ennätysuutisoinnissa ihmetytti Manneria: ”Henkilökohtainen ennätys on nyt Justuksen, se on fakta”\nKärpät sai vieraakseen keskiviikkoiltana Pelicansin.\nLiiga 23.10.2019 22:50\nOodia 25.10.2019 14:31\nPuljujärvi on saavuttanut peli-innon taas. Tulosta syntyy samalla tavalla kuin ennen Ametikan reissua. Tsemppiä!\nSportin 25.10.2019 14:30\nNuori Annunen hamuilee kohta NHL:ään. Englantia pitää ymmärtää ja puhua, Amerikan meno voi olla liian kovaa nuorelle kiekkoilijalle. Täytyy kypsyä henkisesti ennenkuin starttaa ulkomaille, jos sinne on tavoite asetettu.\nmooriz (rekisteröitynyt käyttäjä) 24.10.2019 10:55\nEi ollut seppä syntyessään.Vaan muutamassa pelissä näytti että on maansa paras maalivahti.Siis Kärppien luotto palkittiin.Ei tarttenu mennä ostolinjalle.\nKoutsi 24.10.2019 10:17\nMe hävitään tää matsi ilman tuomareiden apua 😐\nOLD ENOUGH (rekisteröitynyt käyttäjä) 24.10.2019 11:26\nRädyn filmaamisesta saama jäähy oli tuomarilinjan mukainen. Tuomarien linja on se, että Kärpille löydetään jäähyn aihe vaikka keksimällä.\nStinde 24.10.2019 09:31\nKyllä Annunen on huippu mokke. Ei Lecklinkään huono ollut.\nkamppuri 24.10.2019 08:57\nei pitäis olla virallinen ennätys koska ei pelannut putkeen pelejä.jos tapparaa vastaan olisi pelannut niin ennätystä ei olisi tullut.tappara on terästä.\nKoppari 24.10.2019 09:27\nVäärin torjuttu Annuselta, näinhän ne asiantuntijat taas täälläkin kertovat. Sopii sinne mennä koittamaan, miten se kiekko räpylään tarttuu. Hyvä suoritus ja Annunen voi seuraavalla kerralla masentaa Tappuran tylsät pistenikkarit. Eiköhän Jukka sitten tiedä kertoa syyksi esim. tuomarit.\nmää ja tapparan mies 24.10.2019 09:43\nkoettakaa edes yhden kerran kaudessa voittaa tapparan.tappara on terästä.\nRuostepeikko 24.10.2019 10:00\nTeräskin ruostuu ja taipuu paineen edessä. Odotellaan kevättä.\nOLD ENOUGH (rekisteröitynyt käyttäjä) 24.10.2019 11:28\nKatso hieman taaksepäin, niin näet mitä on edessä.\nmää ja tapparan mies 24.10.2019 12:41\nei ole mitään hyötyä muistella menneitä,koettakaa nyt voittaa tulevaisuudessa tapparan.menneet on menneitä.\nRuostepeikko 24.10.2019 13:34\nTapahtuu ja se kirpaisee Jukkaakin. Ei tule voittoa taaskaan Tapparalle, mutta hopea ei ole häpeä.\nTapparanmiäs 24.10.2019 19:59\nSuoritus on hyvä mutta ei tosiaan ollut peräkkäisiä pelejä. Toki joku voi kehittää kärppämäisen laskutavan, niin kaikki fanit iloisia.\njortikka 24.10.2019 08:55\ntulipa hepposia jäähyjä pelsuille siihen se peli ratkes.pelikaanipelaajilta loppui virta kun joutu kuluttaa jäähypenkkiä ihan höpö höpö jäähyihin.\nTimpuri (rekisteröitynyt käyttäjä) 24.10.2019 08:51\nOnnittelut Annuselle ,ennätys on kova jota tuskin rikotaan..kateelliset nyt tosin alko taas naukumaan, jos kysymyksessä olisi vaikkapa Tapparan vahti\nniin jopa kelpais hehkuttaa.mut ei se himmennä suoritustasi upeaa ja Hyvä Kärpät\nMartinniemen Ahmat 24.10.2019 08:43\nEnnätykset on tehty rikottavaksi. Annunen on tuleva NHL -kannun voittava maalivahti, jos ei tule isompia loukkaantumisia matkan varrella, Nyt vaan pitäisi malttaa mennä rauhallisesti, ensi vuosi vielä Kärpissä tai KHL:ssä ja maajoukkueessa ja sitten vasta suoraan NHL kärkikastin joukkueeseen toloppien väliin. Samma på Puljujärvi, mies latoo maaleja ihan liukuhihnalta, ensi kaudeksi KHL / Pietari tai Moskova sekä maajoukkueeseen hakemaan kovuutta, sitten vasta takaisin Änäriin, jolloin mies on vasta parhaimmassa iässä.\nRautaista 24.10.2019 06:19\nOn ne vaan hyviä, Kärpät meinaan.\nMyhäilen, koska tiedän sen ärsyttävän eräitä ikivalittajia, jotka eivät voi hyväksyä tosiasioita.\nKiekko-Tietäjä 24.10.2019 04:57\nOnnea Annuselle upeasta ennätyksestä. Tuota ennätystä tullaan tuskin koskaan rikkomaan. Kärpillä on huippumaalivahdit.